text:
Inyigisho yo ku wa mbere, Icyumweru cya 3 cya Adiventi, Ku wa 12 Ukuboza 2016
Amasomo: Ibar. 24, 2-7.15.17abc ; Zab. 25(24), 4-5ab, 6-7 ; 8-9 ;10.14; Ivanjili Mt 21, 23-27.
Bavandimwe,amasomo matagatifu y’uyu wa mbere w’icyumweru cya gatatu cya Adiventi, aratwereka uwo dutegereje ko aje ari Umunyampuhwe,Umukiza. Mu isomo rya mbere Umuhanuzi Balamu tumubona aje kuvuma Israheli, nyamara bikarangira ayisabiye umugisha. Balamu yari umuhanuzi w’ikirangirire wari utuye ku nkombe y’uruzi rwa Efurati. N’ubwo yasengaga izinda mana, ndetse agafatwa nk’umupfumu ukomeye cyane, amaze kumenya Uhoraho Imana y’ukuri kandi Imana y’Abayisraheli, byongeye amze kumenya ibyo yabagiriye, yahise atangira kumwubaha cyane (kubaha Uhoraho). Bityo akurira inzira ku murima abari bamwizeyeho ubupfumu barimo Balaki, ati ndi nde wo kuvuma Umuryango Imana nzima yahaye umugisha? (Ibar 23,8). Umuhanuzi Balamu amaze kubona uko abayisraheli bunze ubumwe,Umwuka w’Imana umusakaramo atangira kubahanurira. Bityo abari kuvumwa bahundwa igisigo gitatse uburanga buhebuje: “Mbega amahema yawe Yakobo,ngo araba meza,kimwe n’ingabo zawe Iraheli”(Ibar 24,5). Arongera ati: “Mu nzu ya Yakobo hazavuka inyenyeri, mu muryango wa Israheli hazaboneka inkoni y’ubwami (Ibar 24,17)”.
Bavandimwe iyo abadahuje natwe ukwemera cyangwa abanaturwanya basanze duhagaze neza, turi koko abanyamugisha, bashobora nabo gufashwa, bagakurizaho kwemera Uwo twemeye. Dusabe umukiza atugana aduhunde ingabire z’ubutungane. Nyirineza ajye ahora adusangana impuhwe n’inema ze. Uje ni Umunyampuhwe,ariko twongere twisuzume tutavaho turambirwa tugatwarwa n’iby’isi bitadukanye,kandi hasigaye igihe gito ngo Umukiza atahe i wacu. Dore ko ngo burya”iby’Imana biribwa n’abarambije abarambiwe bagiye”. Nibyo Umuhanuzi Balamu avuga yeruye ati”Ibizaba ndabyiyumvira nyamara si ibyavuba,ndabyitegereza ariko ntibindi bugufi…”(Ibar24,17ab). Isomo rya mbere riradushishikariza kutirara mugihe tugitegereje Umukiza. Riradukangurira kandi kwera buri gihe imbuto z’urumuri, ku buryo byanatuma n’ “abanzi” bacu batwigiraho kugarukira Imana.
Mu Ivanjili Ntagatifu turumva impaka z’abaherezabitambo n’abakuru b’umuryango babaza Yezu aho akomora ububasha babona akoresha. Aho kumubonamo Umukiza ngo bemere nibura bagendeye ku byo akora barashaka kujya impaka nawe. Igitangaje rero ni uko barangiza batsinzwe. Twe rero bavandimwe aho kujya impaka na Yezu tugire ukwemera. Kuko kunangira umutima kwabo kwatumye batamenya ko uje abagana ari Imana nyir’Impuhwe ari we Mukiza wasezeranijwe abemera bose. Kuyoboka Imana no kuyigarukira twirinda guhariranya nayo (iyo mwihaye kugura iraguhenda) ni byo Zaburi yagarutseho:”Uhoraho agwa neza kandi ni indakemwa, ni cyo gituma abanyabyaha abagarura mu nzira nziza. Abiyoroshya abaganisha kubutungane, abacisha make akabatoza kunyura mu nzira ye”.(Zab 25,8-9)
Bavandimwe dusabe Imana kutwongerera ukwemera, ukwizera n’urukundo kugirango Umukiza azasange dukereye kumwakira dufite ibisingizo bimurata kandi twiteguye ko aduhindura abanyamugisha. Naturinde umuvumo w’iteka.
Nyagasani Yezu abane namwe.
Diyakoni Jean Marie KWIZERA
Seminari Nkuru ya Nyakibanda


c: text/html

text:
Miss Shimwa Guelda wegukanye ikamba ry’igisonga cya mbere mu irushanwa rya Miss Rwanda 2017 yifurije isabukuru nziza umwana we w’imfura wujuje imyaka ibiri y’amavuko kuri uyu wa 10 Nzeri 2022.
Hari ku ya 10 Nzeri 2020 nibwo inkuru nziza yatashye mu muryango wa Shimwa Guelda n’umutware we, Hussein. Kuri uyu wa 10 Nzeri 2022, imyaka 2 irashize neza Hussein na Guelda bibarutse imfura yabo.
Abinyujije ku rukuta rwe rwa instagram, Shimwa Guelda yabwiye umwana we amagambo y’urukundo ashimangira ko amukunda ndetse anamwifuriza isabukuru nziza y’amavuko. Shimwa Guelda yifashishije videwo igaragaramo bimwe mu bihe bitandukanye yagiranye n’umwana we maze ayiherekesha amagambo agira ati « Joyeux anniversaire à la prunelle de nos yeux, notre trésor on est les plus heureux des parents, tu nous combles de bonheur depuis ce jour que Allah nous à béni et nous a offert le plus beau des cadeaux ❤ Le 10 septembre 2020 ❤ Deux ans se sont écoulés déjà tu grandis trop vite pupuce . Kura ujye juru kibondo, ukure ushimwa n’Imana ndetse n’abantu. #unconditionallove happy second birthday baby girl ❤». Ugenekereje mu Kinyarwanda bishatse kuvuga ngo «Isabukuru nziza kuri pome y’amaso yacu, ubutunzi bwacu nitwe twishimye cyane kubabyeyi, watwujuje umunezero kuva uwo munsi Allah yaduhaye imigisha akaduha impano nziza cyane 10 10 Nzeri 2020 years Imyaka ibiri irashize ‘urimo gukura vuba, pupuce . Kura ujye juru kibondo, ukure ushimwa n’´Imana ndetse n’abantu. isabukuru nziza y’amavuko Mwana wanjye ❤ ».

robotstxt: allowed

filter: keep


text:
Nyuma y’uko umubyeyi wa Meddy yitabye Imana umufasha we yaciye ku rubuga rwe maze yandika amagambo akomeye ndetse ahumuriza Meddy n’abavandimwe be.
Mu magambo ye Mimi yavuze ko ibyumweru bitatu bishize byari igihe cy’amarira ndetse n’umutima ushengutse cyane ku muryango wabo.
Mimi yongera kuvuga ko yagize amahirwe yo kumenya Mama wa Meddy kuko yari umuntu ukunda abantu bose ndetse wita kubatoya ndetse n’abakuru.
Mimi yahamije ko ijuru ribonye intwali kuko mu bihe bamaranye yari umubyeyi udasanzwe kandi ugira urukundo.


text:
IGICE CYA 30
Ni iki cyadufasha kunesha ubwoba?
MBESE, gukorera Yehova bijya bikorohera?— Umwigisha Ukomeye ntiyigeze avuga ko byoroshye. Mu ijoro ryabanjirije urupfu rwe, Yesu yabwiye intumwa ze ati “ab’isi nibabanga, mumenye ko babanje kunyanga batarabanga.”—Yohana 15:18.
Petero yariyemeye avuga ko atazigera na rimwe atererana Yesu. Icyakora, Yesu yavuze ko Petero yari kumwihakana incuro eshatu zose muri iryo joro. Kandi koko Petero yageze aho aramwihakana (Matayo 26:31-35, 69-75)! Byagenze bite kugira ngo ikintu nk’icyo kibeho?— Byatewe n’uko Petero hamwe n’izindi ntumwa, bose bahiye ubwoba.
Waba uzi icyatumye intumwa zigira ubwoba?— Ni ukubera ko hari ikintu cy’ingenzi cyane zananiwe gukora. Kumenya icyo kintu bishobora kudufasha gukomeza gukorera Yehova tutitaye ku byo abantu batuvuga cyangwa ibyo badukorera. Mbere na mbere ariko, reka duse n’abareba ibyabaye mu ijoro rya nyuma Yesu yamaranye n’intumwa ze.
Bose hamwe babanje kwizihiza umunsi mukuru wa Pasika. Pasika yari ifunguro ryihariye Abisirayeli bafataga rimwe mu mwaka, bibuka ukuntu Imana yabakijije ikabakura mu bucakara mu gihugu cya Misiri. Hanyuma, Yesu atangije irindi funguro ryihariye ari kumwe n’intumwa ze. Iryo funguro tuzarivugaho mu kindi gice, kandi tuzasobanukirwa uko rijya ridufasha kwibuka Yesu. Ubu barangije gufata iryo funguro ryihariye. Yesu amaze kubwira intumwa ze amagambo yo kuzitera inkunga, none azisabye kumuherekeza mu busitani bwa Getsemani. Aho ni ahantu bakunda kujya kenshi.
Matayo 26:36-47)! Waba uzi impamvu bagombaga kuba maso kandi bagakomeza gusenga?— Reka tugire icyo tubivugaho.Bakihagera, Yesu abasize aho yigira hirya wenyine, ajya gusenga. Asabye Petero, Yakobo na Yohana ngo na bo basenge. Icyakora, bo bageze aho barisinzirira. Incuro eshatu zose, Yesu agiye agaruka kureba Petero n’izo ntumwa zindi, kandi izo ncuro eshatu zose agiye asanga zisinziririye (
Kuri uwo munsi wa Pasika, butarira, Yuda yari kumwe na Yesu hamwe n’izindi ntumwa. Ibuka ko Yuda yari yarahindutse umujura. Ubu noneho bwo, agiye kuba n’umugambanyi. Azi neza ahantu Yesu yari asanzwe akunda guhurira n’intumwa ze mu busitani bwa Getsemani. None Yuda azanye abasirikare aho Yesu ari kugira ngo bamufate. Bakihagera, Yesu arababajije ati “murashaka nde?”
Abasirikare baramushubije bati ‘turashaka Yesu.’ Nta bwoba Yesu afite. Ni yo mpamvu abashubije ati “ni jye.” Abo basirikare batangajwe n’ubutwari bwa Yesu, none bahise basubira inyuma, bikubita hasi. Yesu akomeje agira ati ‘niba ari jye mushaka, mureke intumwa zanjye zibanze zigende.’—Yohana 18:1-9.
Abasirikare bafashe Yesu, baramuboshye, none intumwa zigize ubwoba zirahunga. Icyakora, Petero na Yohana bo barashaka kureba uko biza kugenda. Ku bw’ibyo, barabakurikiye, ariko baragendera kure. Amaherezo, bajyanye Yesu mu rugo rwa Kayafa, umutambyi mukuru. Kubera ko Yohana asanzwe aziranye n’umutambyi mukuru, umurinzi w’umuryango arabaretse we na Petero binjira imbere mu rugo.
Basanze abatambyi bamaze guteranira mu rugo rwa Kayafa, kugira ngo bacire Yesu urubanza. Nta kindi bifuza kitari ukwicisha Yesu. Ku bw’ibyo, bazanye abagabo bo kumubeshyera. Abantu batangiye gukubita Yesu ibipfunsi n’inshyi. Mu gihe ibyo byose biba, Petero ari hafi aho.
Wa murinzi winjije Petero na Yohana mu rugo yitegereje Petero aramumenya, Matayo 26:57-75; Luka 22:54-62; Yohana 18:15-27.none aramubwiye ati “nawe wari kumwe na Yesu.” Ariko Petero amuhakaniye avuga ko nta hantu azi Yesu. Mu kanya gato haje undi mukobwa, na we aramwitegereza, asanga hari ahantu amuzi. Abwiye abari aho ati “n’uyu yari kumwe na Yesu.” Petero yongeye guhakana avuga ko atamuzi. Mu kandi kanya, haje abandi bantu. Bitegereje Petero, none na bo baramubwiye bati “ni ukuri nawe uri umwe muri bo.” Ku ncuro ya gatatu, Petero yongeye kwihakana Yesu agira ati “uwo muntu simuzi.” Ndetse Petero anarahiye avuga ko ibyo avuga ari ukuri. Ubu noneho, Yesu arakebutse, yitegereza Petero.—
Waba uzi icyatumye Petero abeshya?— Ni ukubera ko yahiye ubwoba. Ariko se, kuki yagize ubwoba bigeze aho? Ni iki yirengagije gukora cyagombaga kumwongerera ubutwari? Ngaho bitekerezeho nawe. Ni iki Yesu yakoze cyatumye agira ubutwari?— Yasenze Imana, na yo imufasha kugira ubutwari. Ibuka kandi ko incuro eshatu zose, Yesu yasabye Petero gusenga no gukomeza kuba maso. Ariko se, Petero we yabigenje ate?—
Izo ncuro eshatu zose, Petero yagiye yisinzirira. Nta bwo yigezeasenga cyangwa ngo akomeze kuba maso. Bityo, igihe abantu bazaga gufata Yesu, basanze Petero atiteguye. Ku bw’ibyo, igihe Petero yabonaga Yesu bamucira urubanza, bakamukubita kandi bakamucira urwo gupfa, byatumye agira ubwoba bwinshi cyane. Ariko se, igihe gito gusa mbere y’aho, ni ikihe kintu Yesu yari yabwiye intumwa ze ko kizabageraho?— Yesu yari yababwiye ko ab’isi bazabanga, nk’uko na we bamwanze.
Reka noneho dutekereze ku bintu bishobora kutugeraho bimeze nk’ibyabaye kuri Petero. Reka tuvuge wenda ko muri mu ishuri. Bagenzi bawe bashobora gutangira kuvuga nabi abantu batajya baramutsa ibendera cyangwa ngo bizihize Noheli. Wabigenza ute sehagize umwe muri bo ugutunga agatoki, maze akakubaza ati “harya nawe ntujya uramutsa ibendera?” Naho se abandi bavuze bati “twumvise bavuga ko utajya unizihiza Noheli!” Mbese, watinya kubabwiza ukuri?— Mbese, wagerageza kubabeshya, nk’uko Petero yabigenje?—
Icyakora ibyo birangiye, Petero yagize agahinda kenshi kubera ko yari yihakanye Yesu. Amaze kubona ko ibyo yakoze ari bibi, yagiye hanze ararira. Koko rero, Petero yaje kugarukira Yesu (Luka 22:32). Ngaho tekereza nawe. Ni iki gishobora kudufasha kunesha ubwoba bushobora gutuma dukora nk’ibyo Petero yakoze?— Ibuka ko Petero yabitewe n’uko yananiwe gusenga no gukomeza kuba maso. None se, utekereza ko dusabwa gukora iki kugira ngo tube abigishwa beza b’Umwigisha Ukomeye?—
Nk’uko byumvikana, tugomba gusenga Yehova tumusaba ubufasha. Igihe Yesu yasengaga Imana, waba uzi icyo Imana yakoze?— Imana yamwoherereje umumarayika wo kumukomeza (Luka 22:43). Ese ye, natwe abamarayika bashobora kudufasha?— Bibiliya igira iti “marayika w’Uwiteka abambisha amahema yo kugota abamwubaha, akabakiza” (Zaburi 34:8). Icyakora, niba dushaka ko Imana idufasha, hari ikindi kintu dusabwa gukora, kitari ugusenga gusa. Waba uzi icyo ari cyo?— Yesu yasabye abigishwa be gukomeza kuba maso. Waba uzi icyo twakora kugira ngo dukomeze kuba maso?—
Ikintu kizadufasha kubigeraho ni ugutega amatwi twitonze ibivugirwa mu materaniro yacu ya Gikristo kandi tukitondera ibintu dusoma muri Bibiliya. Icyakora, tugomba no gusenga Yehova buri gihe tumusaba ko yadufasha gukomeza kumukorera. Nitubigenza dutyo, azadufasha kunesha ubwoba. Bityo, tuzajya twishima igihe cyose tubonye uburyo bwo kubwira abandi ibirebana n’Umwigisha Ukomeye hamwe na Se.
Dore imirongo ya Bibiliya ishobora kugufasha mu gihe gutinya abantu byaba bishaka kukubuza gukora ibyiza: Imigani 29:25; Yeremiya 26:12-15, 20-24; na Yohana 12:42, 43.


text:
“Sinibanda ku burwayi bwanjye”
“Sinashoboraga kujya mu buriri ngo ndyame cyangwa ngo mbyuke nta wubimfashijemo. Iyo natambukaga nararibwaga. Umuhogo wanjye wari warifunze ku buryo ntashoboraga no kumira ibinini bigabanya ububabare. Natangiye kugira udusebe tutakiraga ku buryo tumwe muri two twaje kuvamo ibisebe by’umufunzo. Nari mfite ibisebe mu gifu kandi nkokerwa cyane mu gatuza. Siniyumvishaga ibyarimo bimbaho. Icyo gihe nari mfite imyaka icumi gusa.”—Elisa.
ABANTU bagera kuri miriyoni 2,5 ku isi hose bahanganye n’indwara ifata uruhu igatuma rukomera (Sclérodermie). Hari ubwoko bw’iyo ndwara bukunze kwibasira abana, bufata igice runaka cy’uruhu kigakomera.
Icyakora igihe Elisa yari afite imyaka icumi, we bamusanganye ubwoko bw’iyo ndwara butibasira uruhu gusa, ahubwo bunangiza inyama zo mu nda, urugero nk’impyiko, umutima, ibihaha n’urwungano ngogozi. Abaganga batekerezaga ko kumuvura byari gutuma ubuzima bwe bwiyongeraho imyaka itanu gusa, ariko n’ubu aracyariho kandi hashize imyaka 14. Nubwo atarakira, akomeza kubona ubuzima bwe mu buryo burangwa n’icyizere. Nimukanguke! yabajije Elisa iby’ubwo burwayi bwe n’aho yakuye imbaraga zo kwihangana.
Wafashwe ryari?
Igihe nari mfite imyaka icyenda, nakomeretse ku nkokora maze ndababara cyane. Igisebe cyagiye cyiyongera kandi cyanga gukira. Bamfashe amaraso, bayapimye basanga ndwaye indwara ifata uruhu igatuma rukomera, ikanangiza inyama zo mu nda. Kubera ko nagendaga ndushaho kuremba, byabaye ngombwa ko dushaka umuganga w’inzobere mu kuvura iyo ndwara.
Hari icyo mwagezeho se?
Twabonye umuganga w’inzobere mu kuvura rubagimpande, abwira ababyeyi banjye ko imiti azampa ishobora kuzatuma iyo ndwara idakwira hose, nkaba narama indi myaka itanu ndetse nkaba nakoroherwa. Gusa iyo miti yari kugira ingaruka ku mubiri, ugatakaza ubushobozi bwo kurwanya indwara, ku buryo no kugira imbeho byashobora kungiraho ingaruka zikomeye.
Ariko uko bigaragara nta cyo wabaye!
Nta cyo nabaye kandi nshimishwa cyane no kuba nkiriho. Ariko igihe nari hafi kugira imyaka 12, natangiye kujya ndibwa mu gatuza mu gihe cy’iminota hafi 30, kandi rimwe na rimwe bikambaho incuro ebyiri ku munsi. Ubwo bubabare bwari bwinshi ku buryo natakaga cyane nkanarira.
Ubwo bubabare bwaterwaga n’iki?
Abaganga basanze hari poroteyine zo mu nsoro zitukura zagabanutse cyane, bigatuma umutima wanjye utera cyane bikabije kugira ngo ubone uko wohereza amaraso mu bwonko. Bampaye imiti maze nyuma y’ibyumweru bike ntangira koroherwa. Ariko ndibuka ko icyo gihe numvaga ko isaha iyo ari yo yose nashoboraga guhura n’akaga. Icyo gihe numvise ncitse intege kurusha ikindi gihe cyose, kandi numvaga nta cyo nari gukora ku byarimo bimbaho.
None se ko iyi ndwara uyimaranye imyaka 14, ubu urumva umerewe ute?
Na n’ubu ndacyababara, kandi hari ubundi burwayi mfite buterwa n’iyo ndwara. Muri bwo harimo ibisebe, ibihaha no kokerwa cyane mu gatuza. Icyakora nirinda kwibanda ku burwayi bwanjye, cyangwa ngo ntakaze igihe mpangayitse kuko mfite ibindi ngomba gukora.
Ibyo bindi ukora ni ibiki?
Nkunda gushushanya, kuboha imyenda no gukora imirimbo. Ariko ikiruta byose, nkora umurimo wo kwigisha Bibiliya kuko ndi Umuhamya wa Yehova. Iyo ntashobora kujya mu ngo z’abantu, mfatanya n’abandi Bahamya kwigishiriza Bibiliya iwacu. Hari n’abandi nigisha Bibiliya ku giti cyanjye, kandi uwo murimo utuma ubuzima bwanjye bugira intego.
None se kuki ukora uwo murimo kandi wifitiye ibindi bibazo?
Nzi neza ko ubutumwa ngeza ku bantu ari ubw’ingenzi kandi ko bubafitiye akamaro. Ikindi kandi, iyo mpugiye muri uwo murimo ndushaho kugira ibyishimo no kumererwa neza. Muri icyo gihe gito mara mbwiriza, nibura mba nibagiwe ko ndwaye.
Bibiliya igufasha ite kurangwa n’icyizere?
Inyibutsa ko imibabaro yanjye ndetse n’iy’abandi ari iy’igihe gito. Mu Byahishuwe 21:4 havuga ibyo Imana izakora mu gihe cyagenwe, hagira hati “izahanagura amarira yose ku maso yabo, kandi urupfu ntiruzabaho ukundi, kandi kuboroga cyangwa gutaka cyangwa kubabara ntibizabaho ukundi.” Iyo ntekereje ku mirongo nk’iyo bituma ndushaho kwizera amasezerano Imana yatanze arebana n’igihe kizaza, ayo masezerano akaba yarahawe abarwaye indwara zidakira n’abandi bose muri rusange.


text:
Umwanditsi Gatokeza Munezero David yasohoye agatabo yise ‘Nyampinga mu muco nyarwanda’ yakubiyemo igisobanuro cy’umuco nyarwanda, igisobanuro cya nyampinga mu myumvire y’abanyarwanda, Nyampinga na Miss Rwanda, Mwiseneza na Ndabaga….
Ishami ry’umuryango w’abibumbye ryita ku Burezi, Ubumenyi n’Umuco (UNESCO) rigaragaza ko umuco ari inkingi ikomeye y’abagengwa nawo, rishishikariza kandi abantu bose gushakira amajyambere yabo mu muco wabo.
Gatokeza Munezero David ni umwanditsi w’ibitabo. Yavutse ku ya 29 Mata 1991. Amashuri abanza yayigiye ku kigo cy’amashuri abanza cya Bucumba, ayisumbuye ayigira kuri Lycee de Kigali. Icyiciro cya mbere cya kaminuza yakize muri Kaminuza y’u Rwanda ishami ry’ubuzima n’ubuvuzi (University of Rwanda/College of Medicine and Health Sciences).
Ubu ari kwiga iby’imibereho, imibanire, amajyambere n’umuco by’abantu (Sociology and Antropology) mu cyiciro cya kabiri cya kaminuza muri Atlantic International University. Ni umwanditsi w’igitabo “Inzira y’Umuco Nyarwanda mu Majyambere y’Isi”.
Mu kiganiro cyihariye na INYARWANDA, Gatokeza yavuze ko icyumweru gishize ashyize ku isoko kopi zirenga 200 z’aka gatabo amaze gutangaho agera ku bihumbi magana atatu y’amanyarwanda (300,000 Frw).
Umushinga wo kwandika aka gatabo yawutangiye
2016-2017, aba acumbitse yungikanye ibitekerezo
abonye uburyo Mwiseneza Josiane yavugishije benshi ndetse irushanwa rya Miss
Rwanda rigahangwa amaso abyongera kuri paji z’aka gitabo.
Umwanditsi w'agatabo 'Nyampinga mu muco nyarwanda' Gatokeza Munezero
Yavuze ko ubwo Mwiseneza Josiane yari muri ‘Boot camp’ hamwe n’abandi bakobwa bagenzi be, yagiye ku ivuko rye aganiriza nyina, abavandimwe be ndetse na musaza we utuye i Kigali. Irushanwa rya Miss Rwanda risojwe, yavuganye kuri ‘telephone’ na Mwiseneza Josiane amusaba ko bahura kugira ngo amwereke ibyo yamushakishijeho niba ari ukuri.
Miss Mwiseneza Josiane wagizwe umukobwa ukunzwe mu irushanwa rya Miss Rwanda 2019 (Miss Popularity) yasomye iki gitabo, amuha uburenganzira bwo kugisohora nyuma yo gusuzuma byose. Yagize ati “ Natangiye kwandika aka gatabo “Nyampinga mu muco nyarwanda” muri 2016-2017. Nagiye nitondera kugashyira hanze, ubu nakubwira ko mfite n’ibindi namaze kwandika, ndetse naherewe uburenganzira ariko ntarashyira hanze.
“Nabonye uburyo inkuru ya Mwiseneza Josiane mu itangazamakuru n’uburyo irushanwa rya Miss Rwanda ryahanzwe amaso numva ngize igitekerezo cyo kubyongera muri aka gatabo. Nagiye ku ivuko rya Mwiseneza nganira n’umubyeyi we (Nyina), abavandimwe be ndetse na musaza we bambwira byinshi kuri we.”
Yakomeje ati “Umuryango we wansabye ko aka gatabo kazasohoka ari uko Mwiseneza abanje kugenzura niba ibimuvugwaho ari ukuri. Mwiseneza namuhaye agatabo aragasoma, arabyishimira, anyandikira anyemerera kugashyira ku isoko.”
Gatokeza yiteze ko amafaranga yashoye muri aka gatabo azamugarukira, ndetse n’ibitekerezo bye bikagirira benshi umumaro. Arateganya kandi kumurikira abanyarwanda n’abandi aka gatabo mu minsi iri imbere.
Umusogongero w’aka gatabo:
Igitabo gitangira agaragaza icyo Itegeko Nshinga rivuga ku muco nyarwanda n'uburenganzira bwa buri munyarwanda bwo kuwumenya n'inshingano yo kuwusigasira no kuwuteza imbere, ndetse n'uburyo ari wo soko y'amajyambere y'Abanyarwanda.
Igitabo kigizwe n'ibice bine: Igice cya mbere (Chapter one) yacyise Igisobanuro cy’umuco nyarwanda:
Muri iki gice yasobanuye icyo umuco ari cyo, inkomoko y'iryo jambo "Umuco" ariko by'umwihariko asobanura umuco nyarwanda, agaragaza mu magambo macye amasoko yawo, inkingi zawo, ingingo zawo n'akamaro kawo mu ncamake.
Igice cya kabiri (Chapter two) yacyise Igisobanuro cya Nyampinga mu myumvire y’abanyarwanda:
Muri iki gice asobanura ijambo "Nyampinga" akagaragaza aho ryakomotse n'impamvu ari ryo bise abakobwa n'abagore b' i Rwanda ndetse n'inshingano riha abaryitwa bose.
Igice cya gatatu (Chapter Three) yacyise Nyampinga na Miss:
Muri iki gice agaragaza isano n'itandukaniro ry'ijambo "Miss" na "Nyampinga", inkomoko y'amarushanwa y'ubwiza ku isi, amarushanwa y'ubwiza yamamaye ku isi, uko irushanwa ry'ubwiza ryaje mu Rwanda n'uko ryitiriwe "Nyampinga" n'uko ryakiriwe mu Rwanda.
Mwiseneza Josiane yagereranyijwe na Ndabaga mu gatabo 'Nyampinga mu muco nyarwanda'.
Igice cya kane (chapter four) yacyise Mwiseneza na Ndabaga:
Muri iki gice yagarutse ku bari n'abategarugori b'icyitegererezo mu mateka y'u Rwanda nka Robwa watabariye igihugu na musaza we Ruganzu i Bwimba mu Gisaka, agaruka kuri Nyirarumaga wabyaye Ruganzu II Ndoli akanamubera umugabekazi, hanyuma akanagaruka kuri Ndabaga aho amugereranya na Mwiseneza Josiane ashingiye ku ngingo 12 bahuje. Ndabaga ugereranywa na Mwiseneza Josiane yabaye intwari ku rugerero yerekana ko n'abakobwa bashoboye.
Uyu mwanditsi yagaragaje ingingo 10 zatumye Mwiseneza Josiane akundwa kurusha abakobwa bose bitabiriye irushanwa rya Miss Rwanda mu mateka yaryo, akaba ari ho yahereye amugereranya na Ndabaga. Impamvu ya mbere yahereyeho agereranya Mwiseneza na Ndabaga ni ukuba Mwiseneza avuka mu cyaro ari naho atuye, ariko akigirira icyizere cyo kwitabira irushanwa rya Miss Rwanda rikunze kwitabirwa cyane n'abakobwa baba muri Kigali.
Ingingo 10 uyu mwanditsi yavuze ko ari zo zatumye abanyarwanda benshi bakunda Mwiseneza Josiane ni izi zikurikira: Avuka kandi atuye mu cyaro yaje ahagarariye muri iri rushanwa, Ubwiza bwe bw'umubiri, Urugendo rw'amaguru yakoze ajya aho irushanwa ryaberaga, Intego ze, Ubwenge n'ubuhanga, Umushinga we, Kwigirira icyizere no kwigira, Ntiyatewe ipfunwe n'aho avuka (mu cyaro) nk'uko bimenyerewe, Ntiyatinye abo bahanganye, Kudacika intege ngo asubire inyuma.
Asoza atanga umwanzuro n'inama bigaruka ku kuba irushanwa rya Miss Rwanda ari amahirwe y'umurimo akwiriye kubyazwa umusaruro n'impande zose mu by'ubukungu akanagira inama urubyiruko cyane cyane abari/abakobwa ko bagomba kwitinyuka bakagaragaza ibibarimo kandi bakanafata inshingano mu kugira uruhare mu majyambere y'u Rwanda.
Mwiseneza Josiane mu irushanwa rya Miss Rwanda 2019
Aka gatabo “Nyampinga mu muco nyarwanda” kasohotse nyuma yo gusuzumwa n’Inteko Nyarwanda y’ururimi n’umuco nyarwanda (RALC) ikagaha umugisha. Kasohotse kandi nyuma y’uko abonye ibyangombwa byose nka ISBN na nyuma y'uko Mwiseneza Josiane agisomye agatanga uburenganzira bwo kugisohora.
Munyazikwiye Tewojeni Umukozi ushinzwe Ihindura, isemura, Ubwanditsi n’Itangazanyandiko/Ishami ry’Ururimi, mu Nteko Nyarwanda y’Ururimi n’Umuco (RALC) yashimye Gatokeza Munezero avuga ko ari umushakashatsi ufite impano yo kwandika mu Kinyarwanda, cyane cyane ku muco n’iterambere. Ati “Ibitekerezo bye ni byiza cyane kandi turabikeneye, nakomerezaho”.
Vuningoma James (PhD) Umunyamabanga Nshingwabikora w’Inteko Nyarwanda y’Ururimi n’Umuco (RALC) yabwiye Gatokeza Munezero ko RALC imushimira umuhate n’umurava wo kubaka igihugu abinyujije mu bihangano bitandukanye akora.
“Nyampinga mu muco nyarwanda” ni agatabo kanditswe
na Gatokeza D. Munezero, gasohoka muri Mutarama 2019. Uwashushanyije ni Uwera
Odile; Uwakoze igifuniko ni Ntambara Fred na ho icapiro ni Palloti Press.
Mwiseneza yatumye irushanwa rya Miss Rwanda rirushaho kuvugwa cyane
Gatokeza Munezero David umwanditsi w'igitabo 'Nyampinga mu muco nyarwanda'


text:
Mme UWIZEYE Kansiime Immaculée akomeje imirimo ye y’ubunyamabanga bukuru bw’ishyaka P S Imberakuri
Ibyemezo by’inama nkuru y’igihugu y'ishyaka ry’Imberakuri riharanira imibereho myiza yo ku wa 02 gashyantare 2014
Ishingiye ku ngingo ya 55 y’itegeko nshingiro ry’ y'ishyaka ry’imberakuri riharanira imibereho myiza yatangajwe mu gazeti ya leta n° 45 yo kuwa 09 Ugushyingo 2009, Inama Nkuru y’Igihugu y’Ishyaka P.S IMBERAKURI yateranye kuri uyu wa 02 Gashyantare 2014 maze hafatwa ibyemezo bikurikira:
Ishingiye ku byemezo by'inama nkuru y'igihugu idasanzwe y'ishyaka P.S.Imberakuri yateraniye i kigali kuwa 07 Nzeli 2013.Imaze gusuzuma kandi raporo y’ akanama ko kunganira Komite mu kurebana ubushishozi icyatuma ingufu mu buyobozi bw’ishyaka ziyongera kagejeje ku nama nkuru y’igihugu.
Inama Nkuru y’Igihugu y'Ishyaka P.S IMBERAKURI yishimiye uburyo akanama ko kunganira komite kayobowe na bwana NDAMIRA Jean Claude kari karashyizweho ka koranye ubwitange n’ubushishozi akazi kari karahawe.
Inama Nkuru y’Igihugu y'Ishyaka P.S IMBERAKURI imaze gusuzuma neza ikibazo cya UWIZEYE Kansiime Immaculate wari warahagaritswe ku mwanya w’ubunyamabanga bukuru bw’ishyaka yasanze nta mpamvu zigaragara zatuma akomeza guhagarikwa kuruwo mwanya bityo inama nkuru y’igihugu yemeza ko Mme UWIZEYE Kansiime Immaculee akomeza imirimo ye y’ubunyamabanga bukuru bw’ishyaka P S Imberakuri.
Kuri iki kibazo inama nkuru y’ishyaka yasanze nta mpamvu nimwe yo kwitiranya ibibazo abantu bafitanye cyangwa baba baragiranye ubwabo ngo maze bibe byagira ingaruka ku mikorere y’ishyaka muri rusange. Télécharger le fichier PDF


text:
Umukecuru w’imyaka 100 ni umufana ukomeye w’ikipe ya Mukura VS
Bamwe bamwita ‘Umukecuru wa Mukura’, abandi bakamwita ‘Mama Mukura’ kubera ko ari umufana uzwi w’iyi kipe y’umupira w’amaguru yo mu Karere ka Huye. Ariko ubundi yitwa Madeleine Mukanemeye.
Uyu mukecuru uvuga ko afite imyaka ijana kuko yavutse mu mwaka wa 1922, umubonye agenda mu nzira ntiwayimukekera kuko ubusanzwe abafite iyo myaka akenshi baba batakibasha kugenda, baba bakibibasha bakaba bububa cyangwa batambuka bibagoye.
Ariko kuri Mama Mukura si ko byifashe. N’ubwo yitwaza inkoni, urebye ntayifashisha. Nta n’ubwo agenda yububa, n’ubwo biba bigaragara ko afite intege zitari nyinshi.
Ni umukecuru muto muto cyane, ufite nka 1.40m z’uburebure. Ibiro apima byo bishobora kuba bitagera no kuri 40.
Ubundi atuye ahitwa i Munazi, mu Murenge wa Save mu Karere ka Gisagara, aho abana na mwisengeneza we na we umaze gukura kuko afite imyaka 60. We ntiyigeze abyara, icyakora hari abana yareze bakiriho.
Akunze kuba azenguruka mu mujyi wa Huye, dore ko atajya abura kuri Sitade Huye iyo habaye imikino, cyane cyane iy’ikipe ya Mukura.
Aba akenyeye ibitenge yambarana n’udupira tw’ikipe ya Mukura. Iyi kipe ngo ni yo itumuha, kandi urebye ni yo hamwe n’abafana bayo bamutunze kuko we atakibasha gukora ngo yibesheho.
Agira ati “No guhinga byarananiye. Ntunzwe na Mukura. Bampa ibyo kurya, bakampa ibyo kunywa. Nkunda Mukura cyane, nkakunda na Gatera Edmond!”
Gatera Edmond ni umunyamakuru w’imikino kuri Radio y’abaturage ivugira i Huye, ukunze kumufasha. Ngo yanamuguriye iradiyo yo kugira ngo ajye yumva amakuru, n’ubwo ubu yapfuye. Icyakora ngo yamwemereye kuzamugurira indi.
Nta kimushimisha nk’umupira
Mama Mukura avuga ko akunda umupira kuva kera akiri umwana, kandi ngo yatangiye kujya awukurikirana afite imyaka 15. Icyo gihe ngo yabaga i Gitarama, ariko agakunda kujya kuwurebera i Nyanza aho yabonaga Umwami Rudahigwa na we yaje kuwureba.
Agira ati “Njyewe nshimishwa n’umupira wonyine. N’ubu nsanze abana bariho bakina, nawukubita pe! N’ubwo nshaje! Iwacu i Munazi iyo nsanze aho abana bawukina mu muhanda, nanjye barampereza ngatera. Bazi ko nywukunda.”
Uko bigaragara ni umukecuru ukunda gusabana. Anivugira ko kuri we icya mbere ari urukundo kandi ko ruherekezwa n’amahoro.
Agira ati “Mu buzima nifuza amahoro. None se nifuze amafaranga? Umpaye nagushimira, ariko ndi umwana w’Imana. Njyewe nzakunda abantu, nkunde n’Imana yonyine kuko ari yo ingejeje ahangaha.”
Uwo mukecuru yerekana inkovu z’imipanga yatemeshejwe mu gihe cya Jenoside, ku kaboko, akavuga ko afite n’izindi aba yambariyeho mu rubavu. N’amenyo y’imbere nta yo agifite, kandi na yo ngo yayakuwe n’uwamukubise ku munwa, ashaka kumwica.
Ku bijyanye n’ibanga ryo kuba agikomeye nyamara ashaje, avuga ko nta rindi uretse kuba yarakuze arya neza, dore ko n’iwabo hatahaga inka z’umwami, akaba yarakuze anywa amata.
Ati “Iwacu bari bakomeye. Nariye n’inyama ziri ku bitebo babigura amasaka n’ibishyimbo n’ikawa, nariye ibikoba, nariye inkuru z’uruhu, ku bwa Rudahigwa. ”
Kuba agikomeye ngo anabikesha gukunda siporo, kandi n’ubu ashaje arayikora kuko ngo abyuka saa cyenda z’ijoro, akagenda bingana n’imbaraga ze (Bunyibunyi nk’uko abyita), hanyuma akagaruka mu rugo.
Asaba abakiri batoya na bo gukunda siporo, kuko ituma abantu bagira ubuzima bwiza. Mukecuru Mama Mukura avuga ko yize amashuri abanza ariko ntayarangize, icyakora ngo yari azi gusoma no kwandika n’ubwo ubu atabishobora kuko atakibona neza.
Inzu abanamo n’umwisengeneza we arayishima kuko ngo ibamo n’umuriro, ariko ngo uwayimuterera umucanga akayishyiramo na sima yaba abagiriye neza.
Ibitekerezo ( 2 )
Ndakeka ko uyu mukecuru adafite imyaka 100.Wenda ni 70 cyangwa se 80.Urabona agikomeye.Gusa tujye twibuka ko imana yaturemeye kuzabaho iteka.Byazambijwe n’umubyeyi dukomokaho twese,Adam,wakoze icyaha,hanyuma ADN ye itakaza kuzabaho iteka.Kubera ko iyo ADN yanduye,ariyo twese Adam yaturaze,niyo mpamvu dusaza kandi tugapfa.Ariko abapfa baririndaga gukora ibyo imana itubuza,izabazura ku munsi wa nyuma,ibahe ubuzima bw’iteka nkuko Yesu yavuze muli Yohana igice cya 6,umurongo wa 40.
ABAKUNZI BA SPORT HAGOMBYE KUGIRA UBAHUZA BAKAGIRA ICYO BAKORERA UYU NYOGUKURU KABISA !!!!!!!


text:
Hari abakobwa ushobora kwemerera kuryamana na bo bikaba byagushyira mu bibazo kandi bitari ngombwa.Niyo mpamvu tugiye kurebera hamwe abakobwa umusore akwiye kwirinda.
1.Umukobwa wasinze:
Kuryamana n’umukobwa wasinze ni amakosa akomeye cyane, kuko ashobora kuba yabikwemereye kubera ibiyobyabwenge yanyweye, byamushiramo akisubira akagufata nk’aho wamufatiranye bikaba byamutera agahinda ku mutima nk’aho wamufashe kungufu.
2.Umukobwa ubikwisabiye:
Mukundana nta kibazo, ariko niba umukobwa mudakundana agusabye ko mwaryamana uzamuhungire kure kuko ashobora kuba afite impamvu ze bwite zatumye agutega uwo mutego.
3.Umukobwa wigurisha:
Hari impamvu 3 z’ingenzi ugomba kwirinda kuryamana n’umukobwa wigurisha. Iya mbere n’uko ashobora kukwigisha imico mibi akaba yanakwanduza indwara zandurira mu mibonano mpuzabitsina.
Iya kabiri ni uko ashobora kukuryohereza kuburyo kuzubaka urugo rwawe bikunanira kubera uwo washatse atakuryohereza nk’uko uwo mukobwa abikora, bikaba byatuma uta urugo rwawe ukamwirukaho.
Impamvu ya gatatu ni uko umukobwa wigurisha ashobora no kugutega imitego ituma mubyarana ukaba wanamugira umugore, ukazabyicuza ubuzima bwose.


text:
Bamwe mu bakora ubuhinzi bwa kijyambere bemeza ko ubu buhinzi bukozwe neza kandi bukitabirwa na benshi byagirira igihugu akamaro kurusaho.
Ibi biravugwa na Tuyizere Emmanuel wo mu Karere ka Bugesera wifuza kuva mu cyiciro cya 1 cy’ubudehe abikesha ubuhinzi bw’ibinyomoro, ubuhinzi avuga ko burimo gufasha n’abandi aha ingemwe z’ibinyomoro.
Iruhande rw’ikiyaga cya Rweru ni ho Tuyizere Emmanuel akorera ubuhinzi bw’ibinyomoro, ntakangwa n’impeshyi kuko yifashisha amazi yo muri iki kiyaga akuhira ibinyomoro bye bihinze ku buso bungana na metero 30 kuri 50 akabona umusaruro utubutse.
Ati “Iyi ni banki kuko aya ni amafaranga kumwe umuntu ajyana amafaranga kuri banki yacuruzi ubu buri cyumweru, mbona ibiro 250 buri cyumweru fata ibiro 250 ukube na 500 ku kiro ni nkuko wafata amafaranga ukayajyana kuri banki uti reka nyagire broke abe yunguka ni ukuvuga n’aha iyo ushyiramo amazi ni banki uba ujyanaho amafaranga ukazabikura igihe wajyanye ku isoko.
Mu murima wa Tuyisenge Ikinyomoro kimwe cyera ibiro biri hagati ya 20 na 25 mu gihe ku mwaka ni mu gihe igiti cy’ikinyomoro gishobora kumara imyaka 4 kikabona gusaza.Tuyisenge Emmanuel amaze imyaka 3 gusa akora ubuhinzi bw’ibinyomoro kandi agatangaza ko butangiye guhindura ubuzima bwe kuko mbere yahingaga ibishyimbo akeza ibiro bigera kuri 70 gusa ibi byatumye abarirwa mu cyiciro cya 1 cy’ubudehe, ibintu yemeza ko kugeza atari muri iki cyiciro.
Yagize ati “Nari mu bukene buriya umuntu uri mu cyiciro cya 1 aba ari mu bukene ariko uyu munsi urwego ngezeho ntabwo ndi uwo gufashwa ahubwo ndimo gusaba kuva mu cyiciro cya 1 nkajya mu cya 2 kugira ngo nanjye nzafashe abari mu cyiro 1 kugira ngo na bo bagere mu cyiciro cya 2 ndimo.”
Abaturage batandukanye mu Karere ka Bugesera cyane abegereye ibiyaga batangiye guhinga ibinyomoro biturutse ku buryo babonye ko guhinga ibinyomoro bishoboka nyuma yuko Tuyizere abihinze.
Mukandayisaba Francoise yagize yagize ati “Icyo namwigiyeho iyo ataza kubizana mu Murenge wa Rweru ntabwo nari kumenya ko inaha haba ibinyomoro, ariko kuba yarabizanye nkareba uburyo bimeze mu murima we nanjye nahise mwigiraho mpita mfata umwanzuro wo kubihinga.”
Mu gihembwe gishize Tuyizere Emmanuel yatanze ingemwe z’ibinyomoro ibihumbi 320 mu mirenge 4 yo mu Karere ka Bugesera.
Ati “Izo zose bateye baziteye bazikuye iwanjye njye Tuyizere ni njye wazitubuye babonye inyungu irimo na bo bajya gutera ikindi muri uyu Murenge wa Rweru urebye mu nkengero z’iki gishanga, buri mu turage kubera ko babonye inyungu yabyo hafi ya bose barabihinze, icyo ni ikintu mba numva kinshimishije kuko icyo nakoze cyarenze njye n’abandi bakaba baragihaye agaciro.”
Ubu Tuyizere ashishikajwe no gukomeza gukora ubuhinzi mu buryo bwa kinyamwuga aho ubu yatangiye kuhira ibihingwa bitandukanye birimo imboga n’imbuto akoresheje imirasire y’izuba yifashishwa mu gukurura amazi mu kiyaga.


text:
Yanditswe Aug, 10 2022 16:43 PM | 120,297 Views
Ubwo u Rwanda rwizihizaga umunsi Nyafurika w'Irangamimerere wizihirijwe ku rwego rw’igihugu mu karere ka Nyagatare, hamuritswe igitabo gishya cy'Irangamimerere cyandikwamo umwana wavutse ku babyeyi batasezaranye mu mategeko.
Ababyeyi bandikishije
abana muri iki gitabo bishimiye ko ubu umwana uvuka ku babyeyi batasezaranye mu
mategeko, agiye kugira uburenganzira ku
mitungo y’ababyeyi n'uburenganzira mu guhabwa serivisi bigizwemo uruhare
n'ababyeyi bombi.
Imimerere igize irangamimerere irimo ivuka, ubwenegihugu, ishyingirwa, kwitaba Imana , ugutandukana kw’abashyingiranywe, uguta agaciro kw’ishyingirwa, ukubera umubyeyi umwana utabyaye, uguhindura amazina, ukwemera umwana no kwishingira umwana ubu hakaba hanongewemo ikindi gitabo cyandikwamo abana bavutse ku babyeyi batasezaranye mu mategeko.
Minisitiri w’ikoranabuhanga na Inovasiyo, Ingabire Paula yasabye imikoranire hagati y’abaturage n’abayobozi bashinzwe iby'irangamimerere mu nzego z'ibanze, yibutsa ko igihe hakoreshejwe ikoranabuhanga, irangamimerere rizafasha abaturage kubona serivisi mu buryo bwihuse kandi bw’igihe kirekire. Aha inzego z'ibanze zikaba zisabwa gusobanurira abaturage uburyo bushya bw'ikoranabuhanga ryo kwandikisha mu irangamimerere nyuma yo gukuraho uburyo bwo kwandika mu bitabo.
Uru ruhererekane rw'izi serivisi ku muturage rwishimiwe cyane na bamwe mu baturage bo mu karere ka Nyagatare, by’umwihariko abandikishije abana muri iki gitabo hakoreshejwe ikoranabuhanga, bavuga ko bigiye gukemura ibibazo by'amakimbirane mu miryango.
Uyu
munsi Nyafurika w'irangamimerere wizihijwe ku nshuro ya gatanu, aho Akarere ka Nyagatare wizihirijwemo kugeza ubu
kamaze kwandikisha abana bavutse umwaka
ushize barenga ibihumbi 14.
Kugeza ubu kwandikisha impinja zavutse bikorwa ku kigero cya 84.2%, kwandukuza mu irangamimerere abapfuye bikorwa ku kigero gito cyane kuko mu mwaka ushize wa 2021 handukuwe gusa abagera kuri 26.2%.
Maurice Ndayambaje
Abadepite batangiye gusuzuma umushinga w'itegeko witezweho kongerera ububasha Polisi
2 hours Soma inkuru
Ku munsi mpuzamahanga wa mwalimu mu Rwanda abarimu bishimiye ko leta yita ku mibereho yabo
2 hours Soma inkuru
Bamwe mu bagize umuryango w’Ubwami bw’u Bwongereza basuye urwibutso rwa Jenoside rwa Kig ...
4 hours Soma inkuru
Minisiteri y'Ibidukikije yahagurukiye ikibazo cy’imiswa yangiza imyaka n’ibiti mu N ...
Oct 04, 2022 Soma inkuru
MINALOC yasabye abayobozi b'inzego z'ibanze baherutse gutorwa kwirinda kwegura no kweguzwa ...
Oct 04, 2022 Soma inkuru
Imibare y'abanyeshuri bava mu mashuri yigenga bakajya mu mashuri ya Leta ikomeje kwiyongera
Oct 04, 2022 Soma inkuru


text:
Rwamagana:Kwesa imihigo Umugore yabigize ibye.
Mu ntara y’iburasirazuba mu karere ka Rwamagana mu murenge wa Gishari mu kagari ka Bwisange Umudugudu wa Kanogo , umugore kwesa imihigo yabigeze ibye.
Umuyobozi w’ungirije w’Akarere ka Rwamagana Umutoni Jaenne , yagarutse mwitegurwa ry’imihigo agaragaza ko abagore aribo bafitemo uruhare runini mukuyesa , aho usanga 50% ari abagore bari munzego zifata ibyemezo . Yagize ati:” Umugore m’urugo rwe aba afite ikayi y’imihigo y’ibyo azakora akabisinyira bityo bigatuma agirimbaraga zo kubishyira mu bikorwa ,bireberwa mu bikorwa by’isuku cyangwa akarima k’igikoni ,n’ubundi buryo burimo nko kurwanya igwingira ry’abana , ariko kandi akabifashwamo n’umuryango”.
Alphonse Bugingo ni umukuru w’umudugudu wa Kanogo , yatangarije ikinyamakuru Imena ko babaye abambere muri uy’umwaka mu kwesa imihigo kubera ko abagore babigizemo uruhare mwitegurwa ryayo.
Murerwa Agnès ni umwe mubatuye mu mudugudu wa Kanogo yagize ati:”Njye nk’umugore niyemeje guhiga ibijyanye n’iterambere ry’urugo rwanjye kuko ndi umupfakazi nkaba mfite abana 7 kandi ngomba kubatunga neza nkabaha uburere , ikindi kiyongeyeho nabaga muri nyakatsi ariko kuko nahize ko nzayivamo ubu nujuje inzu nziza mbanamo n’umuryango wanjye , ibyo byose mbikesha umukuru w’igihugu wemeyeko natwe abagore tugira ijambo mu mitegurire y’imihigo .
Samusoni Ephrem ni umugabo ufite imyaka 67 kuri we ngo abona kutagira umugore ngo agufashe gutegura gahunda y’imihigo , byazasubiza igihugu inyuma kuko abagore ari ba mutima w’urugo bashoboye byose.


text:
Vitamini B1
Vitamini B1 cyangwa Vitamine B1
Aho ikomoka : ibinyampeke cyane cyane ibimeze (céréales germés), umuceri, amatunda (cyane cyane mu maronji-amacunga), amashereka n’amata y’inka, umutonore wa soya, lantiye (lentilles), ubuki.
Ingorane zibaho iyo yabuze : habaho imivurungano mu bwonko, irangwa no kuribwa mu mutwe rimwe na rimwe w’uruhande rumwe, ibijaganyuro mu ntoki no mu birenge, guhondobera, kugira ibyuya birenze urugero nta mpamvu igaragara, kugabanuka k’ubushyuhe bw’umubiri. Habaho kandi imivurungano mu nzira y’ibiryo, irangwa no kubura ipfa ryo kurya (anorexie), kugira iseseme, kuruka, kugabanuka kw’imisemburo yo mu gifu n’amara, bigakorana imbaraga nke, kwituma impatwe (constipation). Habaho n’imivurungano mu mikorere y’inyama z’umubiri, irangwa no gucika intege, kuremara bimwe mu bice by’umubiri (paralysie). Hari n’imivurungano mu migendere y’amaraso, irangwa no guhumeka nabi ubura umwuka, umutima ukabyimba, gucika intege. Iyi vitamini irakenewe cyane mu mikorere myiza y’ubwonko.


text:
Abarimu basaga ibihumbi bine baturutse mu mashuri 150 abanza n’amashuri y’incuke yo hirya no hino mu gihugu, kuva ku wa kabiri tariki 23 Kanama 2022, bateraniye mu Karere ka Musanze, aho bongererwa ubumenyi, mu bijyanye no gukoresha ikoranabuhanga ryifashisha mudasobwa ntoya(tablet), hagamijwe kuborohereza mu gutegura no kwigisha amasomo baha abana; mu rwego rwo kurushaho kuzamura ireme ry’uburezi.
Iyi gahunda yateguwe na Minisiteri y’Uburezi, ibinyujije muri REB ku bufatanye n’Ikigo Rwanda EQUIP; ikozwe mu gihe benshi mu barimu, bahamya ko bari bakeneye impinduka mu buryo bateguragamo amasomo n’imyigishirize yayo, nk’uko abarimo Habyarimana Emmanuel wigisha kuri GS Kirehe abivuga.
Yagize ati: “Twajyaga dutakaza igihe kinini mu gutegurira abana amasomo, tukifashisha uburyo bwa gakondo, bwo kwandukura mu makayi dukoresheje ikaramu, rimwe na rimwe hakaba n’amasomo y’ingenzi twibagirwa gushyiramo, bigatuma abana hari amasomo tutabigisha . Nanone hari nk’ubwo umuntu yavaga ku kazi ananiwe, akabura uko ategura isomo rizakurikiraho, akaba yakwigisha abana ibyo atabateguriye, bikabadindiza”.
Akomeza ati: “Twaje gusanga iyi gahunda, yo kwifashisha ikoranabuhanga, twatangiye kwiga uyu munsi, izadukuriraho izo nzitizi, kuko tuzajya noneho tubasha kwigisha amasomo ateguwe mu buryo bwimbitse, kandi duhuriyeho twese; ibi nkaba mbyitezeho kuzamfasha mu myigishirize, no kuzamura ireme ry’uburezi ku bana nigisha”.
Iyi gahunda yateguwe na Minisiteri y’Uburezi, ibinyujije muri REB ku bufatanye n’Ikigo RwandaEQUIP; ikozwe mu gihe benshi mu barimu, bahamya ko bari bakeneye impinduka mu buryo bateguragamo amasomo n’imyigishirize yayo, nk’uko abarimo Habyarimana Emmanuel wigisha kuri GS Kirehe abivuga.
Yagize ati: “Twajyaga dutakaza igihe kinini mu gutegurira abana amasomo, tukifashisha uburyo bwa gakondo, bwo kwandukura mu makayi dukoresheje ikaramu, rimwe na rimwe hakaba n’amasomo y’ingenzi twibagirwa gushyiramo, bigatuma abana hari amasomo tutabigisha . Nanone hari nk’ubwo umuntu yavaga ku kazi ananiwe, akabura uko ategura isomo rizakurikiraho, akaba yakwigisha abana ibyo atabateguriye, bikabadindiza”.
Akomeza ati: “Twaje gusanga iyi gahunda, yo kwifashisha ikoranabuhanga, twatangiye kwiga uyu munsi, izadukuriraho izo nzitizi, kuko tuzajya noneho tubasha kwigisha amasomo ateguwe mu buryo bwimbitse, kandi duhuriyeho twese; ibi nkaba mbyitezeho kuzamfasha mu myigishirize, no kuzamura ireme ry’uburezi ku bana nigisha”.
Iri koranabuhanga abarimu bari gutozwa kuzajya bigisha bifashishije, rikoreshwa hifashishijwe mudasobwa nto(tablet), akabasha gutanga amasomo agendeye ku mfashanyigisho yashyizwe muri iyo mudasobwa, ifite amakuru yose yuzuye, ku buryo buzamura ikigero cy’umwana cy’ubumenyi butuma abasha guhangana n’abandi ku isoko ry’ubumenyi buri ku rwego mpuzamahanga.
Bizanafasha kandi mwarimu, gukurikirana imyigire y’abana, n’imyitwarire yabo igihe bari mu ishuri, abashe kumenya abasibye ishuri, urugero rw’imitsindire yabo, binafashe gukurikirana ikigero cy’imikorere n’imyigishirize ya mwarimu nk’uko byasobanuwe na Ntabwoba Jules, Umuyobozi ushinzwe abafatanyabikorwa muri RwandaEQUIP.
Yagize ati: “Nk’uko mubizi, isi iragenda yihuta cyane mu ikoreshwa ry’ikoranabuhanga. Bikaba bisaba ko n’urwego rw’Uburezi rudasigara inyuma. Ni na cyo cyatumye twongerera aba barimu ubu bumenyi, kugira ngo turusheho kuzamura ireme ibipimo by’ireme ry’uburezi”.
“Iyi myigishirize ntabwo itandukanye cyane n’uburyo basanzwe bigishamo, kuko n’ubundi imfashanyigisho basanzwe bakoresha ari na zo bazakomeza gukoresha. Gusa ikiriho cyiza, cyiyongeraho ubungubu, ni uburyo ayo masomo aba ateguwemo bw’ikoranabuhanga, riri ku kigero kimwe kuri bose. Bizanafasha mwarimu kujya yubahiriza igihe, bifashe kumenya igihe yamaze yigisha isomo runaka, kandi mu buryo butuma abana barushaho gusobanukirwa, bakamenya neza ibyo biga, bitume barushaho no gukunda ishuri”.
Usibye inyungu ku barimu, ngo iri koranabuhanga, rizanagabanya umubare w’abajyaga bata ishuri, bitewe n’uko rizajya rifasha abana kuruhura ubwonko binyuze mu dukino, indirimbo, n’izindi gahunda zituma babona uko bidagadura.
Ku ruhande rw’abayobora ibigo by’amashuri, harimo na Mukashyaka Josephine uyobora GS Uwinkomo, ishuri riherereye mu Karere ka Nyamagabe, asanga iyi gahunda izahindura byinshi.
Yagize ati: “Iri koranabuhanga ibigo by’amashuri tuyobora, bizaryungukiramo ibintu byinshi birebana no gukurikirana byoroshye imyigire y’abana n’imyigishirize y’abarimu, cyane ko ari nako kazi dushinzwe ka buri munsi. Rimwe na rimwe inzitizi zo gutegura no kwigisha amasomo mu buryo bwa gakondo, byatudindizaga, bikanatuma kenshi tutarangiza programme y’umwaka, kubera gusiba kwa mwarimu, cyangwa gukererwa akazi; rimwe na rimwe ntitunabimenye. Aha rero, bigiye gutuma mwarimu ndetse n’umwana yigisha, buri umwe yuzuza inshingano ashinzwe kandi abikore abikunze, bityo n’ireme ry’uburezi rirusheho kuzamuka mu buryo bwihuse”.
Murasira Gerard, Umukozi wa REB ushinzwe agashami k’amahugurwa y’abarimu, yabakanguriye, guha agaciro ibyiza by’iri koranabuhanga.
Yagize ati: “Muri make ubu buryo bw’imikorere bushingiye ku ikoranabuhanga, ni uburyo bwo kuborohereza akazi no kubafasha gutanga ubumenyi bwinshi kandi mu gihe kitari kinini. Aba barimu rero bari guhugurwa, nibakoreshe umwanya wabo, mu kubona ibyiza biri muri iyi gahunda; kandi ni n’urugendo rugikomeza, aho duteganya kugeza ubumenyi nk’ubungubu ku barimu bo mu gihugu hose mu gihe kiri imbere, tugamije kubaka igihugu cyubakiye ku ikoranabuhanga na mwarimu yisangamo”.
Buri mwarimu mu bahuguwe, ahita ahabwa mudasobwa ku buntu, yo kwifashisha ashyira mu ngiro ubwo bumenyi nk’uko uyu muyobozi yakomeje abivuga.
Abarimu basaga ibihumbi bine batangiye aya mahugurwa azamara iminsi 10 abera mu Karere ka Musanze, biyongera ku basaga ibihumbi bitatu, baherukaga guhabwa ubumenyi busa n’ubu muri Mutarama 2022.
Bose hamwe bigisha mu bigo 250 byo mu gihugu. Intego ikaba ari ukuzamura umubare, ku buryo nibura, abarimu bigisha mu bigo bigera kuri 700 byo mu gihugu hose, bazaba bagezweho n’ubwo bumenyi mu gihe cy’imyaka ine iyi gahunda izamara.


text:
RDB ivuga ko iki gikorwa kizagirira akamaro urusobe rw’ibinyabuzima byo muri pariki kikanazamura imibereho y’abaturage bakikije pariki. Kizatuma kandi abasura pariki barushaho kuryoherwa n’ibyiza biyirimo.
Nibura pariki iziyongeraho 23 ku ijana, bivuze ko ubuso bwayo buziyongeraho kilometero kare 37,4 (hegitari 3 740). Pariki y’Ibirunga izaba ifite akarere k’ubuhumekero kangana na hegitari 6 620 kazajya gatandukanya aho abaturage batuye na pariki. Ibi bizagabanya 80% by’ibibazo abaturage bagiranaga n’inyamaswa zo muri pariki nko kubonera n’ibindi.
RDB itangaza ko uyu mushinga uzongera 20% ku mafaranga yinjizwa n’ubukerarugendo bwo gusura ingagi zo mu Birunga.
U Rwanda rwihaye intego yo kumenyekanisha ubukerarugendo bwarwo, aho rushishikariza abantu kurusura ngo barebe ibyiza rufite birimo n’ingagi zo mu misozi ziboneka hake cyane ku Isi.
The New Times yanditse ko umushinga wo kwagura Pariki y’Ibirunga uzakorwa mu byiciro bibiri, aho icya mbere cyibanze ku nyigo zatangiye mu 2018, icya kabiri kikaba kizakorwa mu mwaka w’ingengo y’imari 2022/2023, kikazatwara imyaka itanu.
RDB isobanura ko Pariki y’Ibirunga ubu yari ifite kilometero kare 160, ikaba yari ntoya ugereranyije n’urusobe rw’ibinyabuzima ruyirimo. Iyi ni yo mpamvu hafashwe icyemezo cyo kuyongeraho izindi kilometero kare zirenga 37.
Iki kigo gitangaza ko ingagi zo mu Birunga ziyongereyeho 26 ku ijana, ziva kuri 480 mu 2010 zigera kuri 604. Kuba pariki ari nto, bituma ingagi zitisanzura dore ko zibanamo n’ibindi binyabuzima. Kuyagura bizongera hagati ya 15 na 20 ku ijana by’ingagi zibamo, bigabanye 50 ku ijana by’impfu z’abana b’ingagi.
Kwagura Pariki y’Ibirunga bizatuma ingo 3400 zimurwa zituzwe ahandi. RDB ivuga ko aba baturage bazabona impozamarira y’imitungo yabo n’inzu mu mudugudu w’icyitegererezo. Bazabona kandi ubutaka bwo guhinga.


text:
Bavumbuye uburyo bwo gutara ibitoki bigashya vuba kandi bitangiritse
Abanyeshuri biga muri IPRC Tumba mu byerekeranye na Tekiniki (Electronics and Telecommunication) bakoze imashini yifashishwa mu gutara ibitoki (Banana Ripening Machine) bigashya mu gihe gito kandi bitangiritse.
Umushinga wabo bawise Smart URWINA, bashaka kumvikanisha ko urwina rwabo rukoresha ikoranabuhanga.
Itsinda ryakoze uwo mushinga rigizwe n’abantu bane ari bo Ngendahimana Valens uriyobora (Team Leader), akaba afatanya na Uwase Aimé na Uwamariya Geneviève n’undi witwa Byiringiro Eric.
Ngendahimana avuga ko kugira ngo bakore uwo mushinga, basuye zimwe mu nganda zitunganya ibikomoka ku bitoki. Basanze abo bantu uburyo babikoramo butizewe butanafite isuku.
Ati “Twagize igitekerezo cyo kuba twabazanira igisubizo kuko twabanje no kubaganiriza twumva ingaruka n’ibibazo bahuriramo na byo, twumva mu by’ukuri bakeneye igisubizo.”
Ngendahimana yongeyeho ati “Nk’abantu twiga tekinike, twaragiye turicara, dushakisha igisubizo, tumaze kubona cyashoboka, dutangira kubasanga tubabwira cya gisubizo cyacu twumva baracyishimiye, biduha imbaraga zo kubikomeza.”
Ubusanzwe abatara ibitoki bifashishaga uburyo bwa gakondo nko gucana mu rwina, bagashyiramo amashara, ibirere n’ishinge ndetse bagakoresha n’amasashi cyangwa shitingi kugira ngo mu gihe imvura yaguye hatajyamo amazi, ndetse n’ubushyuhe bw’imbere bugumemo.
Icyakora hari igihe amazi y’imvura aba menshi akaba yajya mu rwina akangiza ibitoki agatuma bidashya neza, cyangwa ubushyuhe bukaba bwinshi bikangiza ibitoki, igihe cyo kubyenga kubikuramo umutobe bikagorana (ibyo bita gutema).
Uburyo bushya abo banyeshuri bavumbuye bufite ikoranabuhanga rituma nta mpungenge uwataze ibitoki agira kuko bwifashisha ikimeze nk’isanduku ikoze mu cyuma, ikagira uburyo bwo kugabanya cyangwa kongera ubushyuhe.
Iryo koranabuhanga riteganya ko ibitoki bishya mu minsi itanu. Icyakora ngo hari indi miti abo banyeshuri babonye ko yakwifashishwa, urugero nka gaz yitwa Ethylene, ibitoki bikaba byashya no mu minsi ibiri bitewe n’uko inganda zitunganya ibitoki zibyifuza.
Mu kwezi gushize, ikigo gishinzwe ubushakashatsi n’iterambere ry’inganda(NIRDA) cyatoranyije imishinga 100 y’urubyiruko mu mishinga 400 yahatanaga.
Irushanwa ryitabiriwe n’urubyiruko mu gihugu cyose rwatoranyijwe nk’indashyikirwa mu guhanga udushya twafasha inganda n’ubucuruzi mu gutera imbere hakoreshejwe ikoranabuhanga.
Muri iyo mishinga ijana myiza, umushinga wabo wo gutara ibitoki mu buryo bw’ikoranabuhanga waje ku mwanya wa mbere, ba nyirawo bahembwa miliyoni ebyiri z’Amafaranga y’u Rwanda, bemererwa n’amahugurwa azamara amezi atatu ndetse no kubafasha kubahuza n’abashoramari bateza udushya twabo imbere.
Usibye iryo tsinda ryabaye irya mbere rigahembwa miliyoni ebyiri z’amafaranga y’u Rwanda, ayandi matsinda atanu na yo afite imishinga yahize iyindi yahembwe miliyoni imwe buri tsinda, abarigize bakazahabwa amahugurwa y’amezi atatu, ndetse no kubahuza n’abashoramari.
Izo mashini zifashishwa mu gutara ibitoki abo banyeshuri bo muri IPRC Tumba bavuga ko zizaba zigura nk’ibihumbi 300 by’amafaranga y’u Rwanda kuri koperative iyishaka. Icyakora ntibatangaza igiciro cyatangwa n’inganda zakenera bene izo mashini kuko byaterwa n’igiciro cy’ibikoresho byifashishijwe.
Bamara impungenge abatekereza ko izo mashini ari nto kuko uwakenera iyo mashini bayimwubakira bakurikije ubunini bw’iyo yifuza.
Abakoze umushinga w’urwina rutara ibitoki rwifashishije ikoranabuhanga bavuga ko bamenyaniye ku ishuri muri IPRC Tumba, bahurira mu itsinda ry’abanyeshuri bahanga udushya (Innovation Club) batangira gutekereza uko bahanga udushya twakemura ibibazo biriho muri sosiyete.
Usibye uwo mushinga wo gutara ibitoki mu buryo bw’ikoranabuhanga, bafite n’indi mishinga yo guteza imbere ibyerekeranye n’ubuhinzi.
Minisitiri w’Ubuhinzi n’Inganda, Soraya Hakuziyaremye yashimye imishinga y’urwo rubyiruko.
Ati “Ni imishinga myiza yadufasha mu nganda zacu, ndetse na bo bakihangira imirimo.”
Naho kuba hari abantu benshi bagaragaza ibitekerezo by’imishinga yafasha mu iterambere nyamara igahera mu magambo, Minisitiri Soraya yabajijwe icyo babikoraho nka Leta, asobanura ko iyo mishinga itazimira ahubwo ko ikurikiranwa.
Yahereye ku rugero rwo kuba ikigo gishinzwe ubushakashatsi n’iterambere ry’inganda(NIRDA) cyarakoresheje amarushanwa mu gihugu hose hakaboneka imishinga magana ane, na yo igatoranywamo ijana, ndetse abafite imishinga y’indashyikirwa bakaba bahawe amashimwe, ariko bakazafashwa no guteza imbere imishinga yabo, gusa n’abandi bataje mu myanya ya mbere na bo bakazakomeza gukurikiranwa n’inzego zibishinzwe.


text:
N’ubwo atari uwa vuba aha(907-929),mutagatifu Wensisilasi yabera benshi urugero rwo kuba intwari bahuza intwaro z’ukwemera n’iz’ubutegetsi.
Akicara ku ntebe ya Bohême(Duc de Bohême) yari afite imyaka 18 akajya mu misa yihishe nyina warwanyaga ubukristu. Gukunda Imana no kuyubaha yabitojwe na nyirakuru Ludmilla. Kubera imbaraga yakuraga mu guhabwa Ukaristiya, uwo musore yacunguye abagaragu benshi b’abapagani(esclaves païens)abishyuriye mu isoko rya Prague(racheter)kugira ngo babatizwe.
Ibyo ntibyanyuze nyina(Drahomira)na murumuna we(Boleslas)bahisemo kumwikiza.Uwo murumuna we na we washakaga iyo ntebe,yamwicishije asohotse mu kiliziya ya Boleslava(République tchèque).
Wensisilasi yanze kwirwanaho akoresheje inkota(épée),ahubwo abwira murumuna we ati » Sinakica umuvandimwe wanjye,ndakubabariye. »
Bamutsinze aho afite imyaka 23.Hari tariki ya 28 Neli 929.Uretse kuba urugero rw’abategetsi bubaha Imana, Kiliziya imufata nk’umuvugizi w’abahereza ba Misa(Servants d’Autel). Isengesho rye rigere ku mutima w’abayobozi bakiri bato n’abadaterwa ipfunwe n’ukwemera kwabo.
Umunsi mukuru mwiza ku bitwa Wensisilasi, kimwe na ba Lioba, Loucas na Lucas.


text:
Isomo rya 1: Abahebureyi 10,1-10
Amategeko ya kera ntiyarangaga bihagije amahame y’ukuri, ahubwo yari amarenga y’ibyiza bizaza. Ntiyashoboraga na gato kugeza ku butungane abaturaga ubudahwema ibyo bitambo bidahinduka, basubiragamo buri mwaka. Iyo bitaba ibyo, baba bararetse kubitura, kuko iyo baza gusukurwa burundu, ntibari gukomeza kwigiramo inkeke y’icyaha. Nyamara ahubwo ibyo bitambo byari bigamije buri mwaka kwibutsa imbaga ibyaha byayo. Koko rero nta kuntu amaraso y’ibimasa n’aya za ruhaya ashobora kuvanaho ibyaha. Ni cyo cyatumye igihe Kristu aje ku isi, yavuze ati«Ntiwanyuzwe n’ibitambo n’amaturo, ahubwo wampangiye umubiri. Ntiwashimishijwe n’ibitambo bitwikwa bihongerera ibyaha; nuko ndavuga nti ‘Dore ndaje, kuko ari jye uvugwa mu muzingo w’igitabo, ngo nkore ugushaka kwawe, Dawe’.» Umva ko abanje kuvuga ati«Ntiwanyuzwe cyangwa ngo ushimishwe n’amaturo n’ibitambo bitwikwa», bihongerera ibyaha», nyamara biturwa uko biteganywa n’Amategeko! Hanyuma akongeraho ati «Dore ndaje ngo nkore ugushaka kwawe.»Ni uko yakuyeho uburyo bwa mbere bwo gutura, ashinga ubwa kabiri. Ni ku bw’uko gushaka kandi twatagatifujwe n’ituro ry’umubiri wa Kristu ryabaye rimwe rizima.
Zaburi 39 (40), 2abc.4ab, 7-8a, 10, 11
Niringiye Uhoraho, mwiringira ntatezuka;
nuko anyitaho maze yumva amaganya yanjye.
Yampaye guhanika indirimbo nshya,
ndirimbira Imana yacu ibisingizo biyikwiye.
Ntiwifuje ibitambo cyangwa amaturo,
ahubwo wanzibuye amatwi ngo numve;
ntiwigombye igitambo gitwikwa cyangwa icy’impongano,
ni yo mpamvu navuze nti «Ngaha ndaje!
Namamaje ubutungane bwawe mu ikoraniro rigari;
ibyo usanzwe ubizi, Uhoraho,
sinigeze mbumba umunwa ngo nceceke.
Ubutungane bwawe sinabuhishe mu mutima wanjye,
namamaje ubudahemuka bwawe n’umukiro uguturukaho,
sinahishahisha ineza n’ukuri byawe imbere y’ikoraniro rigari.
Ivanjili ya Mutagatifu Mariko 3,31-35
Nyina wa Yezu n’abavandimwe be baraza, bahagarara hanze, bamutumaho ngo aze babonane. Abantu benshi bakaba bicaye bamukikije. Baramubwira bati «Dore nyoko n’abavandimwe bawe bari hanze baragushaka.» Arabasubiza ati «Mama ni nde, n’abavandimwe banjye ni bande?» Nuko azengurutsa amaso mu bari bicaye bamukikije, aravuga ati «Dore mama, dore n’abavandimwe banjye. Umuntu wese ukora icyo Imana ishaka, ni we muvandimwe wanjye, ni we mushiki wanjye, kandi ni we mama.»


text:
IGICE CYA 41
Abana bashimishije Imana
MU BANA bose babayeho hano ku isi, utekereza ko ari nde warushije abandi gushimisha Yehova?— Ni Umwana we, ari we Yesu. Reka tuvuge ku bintu Yesu yakoze byashimishije Se wo mu ijuru.
Kuva aho umuryango wa Yesu wari utuye kugera i Yerusalemu, aho urusengero rwiza rwa Yehova rwari ruri, hari urugendo rw’iminsi itatu. Yesu yitaga urusengero rw’i Yerusalemu ‘inzu ya Se.’ Buri mwaka, Yesu n’abagize umuryango wabo bajyaga i Yerusalemu kwizihiza Pasika.
Umunsi umwe, igihe Yesu yari afite imyaka 12, abo mu muryango wabo basubiye imuhira bavuye kwizihiza Pasika. Bageze aho baruhukiraga nijoro, ni bwo babonye ko Yesu yasigaye; bamushakiye muri bene wabo n’incuti, ariko baramubura. Ako kanya, Mariya na Yozefu bahise basubira i Yerusalemu bajya gushaka Yesu. Buriya utekereza ko Yesu yari ari he?—
Mariya na Yozefu basanze Yesu ari mu rusengero. Yari ateze amatwi abigisha, anababaza ibibazo. Kandi iyo bamubazaga ikibazo, yarabasubizaga. Batangazwaga n’ibisubizo byiza Yesu yabahaga. Waba se umaze gusobanukirwa impamvu Imana yishimiraga Umwana wayo?—
Nk’uko byumvikana ariko, Mariya na Yozefu bakimara kubona Yesu bumvise bahumurijwe. Icyakora Yesu we nta bwoba yari afite. Yari azi ko mu rusengero ari ahantu heza ho kuba. Ni yo mpamvu yababajije ati ‘ntimuzi ko ngomba kuba mu nzu ya Data?’ Yesu yari azi ko urusengero ari inzu y’Imana, kandi yakundaga kuhibera.
Ngaho nawe tekereza: nubwo Yesu yari atunganye, yumviraga ababyeyi be batari batunganye. Mbese, ibyo byashimishaga Imana?— Nta wabishidikanyaho rwose, kuko Ijambo ry’Imana ubwaryo ribwira abana riti “mujye mwumvira ababyeyi banyu” (Abefeso 6:1). Nawe ushobora gushimisha Imana wumvira ababyeyi bawe nk’uko Yesu yabigenje.
Ushobora nanone gushimisha Imana ubwira abandi ibyo uyiziho. Icyakora, hari abantu bashobora kukubwira ko abana bato batagomba kuvuga iby’Imana. Zirikana ariko ko igihe abantu babuzaga abana bato kuvuga iby’Imana, Yesu yababwiye ati ‘mbese, ntimurasoma mu Byanditswe ahagira hati Matayo 21:16)? Ku bw’ibyo, niba tubishaka koko, twese dushobora kubwira abandi ibya Yehova tukababwira n’ukuntu ari Imana ihebuje. Nitubikora, Imana izatwishimira.“mu kanwa k’abana bato Imana izavanamo ishimwe”’ (
Ni hehe twigira ibintu dushobora kubwira abandi ku birebana n’Imana?— Tubyigira mu cyigisho cya Bibiliya cyo mu rugo. Icyakora, hari ibindi byinshi twigira aho abagaragu b’Imana bateranira kugira ngo bige. Ariko se, wabwirwa n’iki abagaragu b’Imana abo ari bo?—
Ugomba kubanza kugenzura ibyo abo bantu bakora iyo bateraniye hamwe. Mbese, bigisha koko ibikubiye muri Bibiliya? Mbese, baba bayisoma kandi bakayiganiraho? Uko ni ko dutega Imana amatwi, si byo se?— Kandi se iyo tugiye mu materaniro ya Gikristo, ntituba tujyanywe no kumva ibyo Imana itubwira?— Ariko se, byagenda bite niba hari abantu bavuga ko atari ngombwa gukurikiza ibyo Bibiliya ivuga? Mbese, bene abo wavuga ko ari abagaragu b’Imana?—
Dore ikindi kintu ugomba gutekerezaho. Bibiliya ivuga ko abagaragu b’Imana bagomba kuba ari ‘abantu bubaha izina ryayo’ (Ibyakozwe 15:14). Kubera ko tuzi ko izina ry’Imana ari Yehova, dushobora no kubaza abo bantu niba Yehova ari we Mana yabo. Niba atari ko bimeze, twahita tumenya ko abo atari abagaragu be. Nanone abagaragu b’Imana bagomba kubwira abandi iby’Ubwami bw’Imana. Ikindi kandi, bagomba kugaragaza ko bakunda Imana bumvira amategeko yayo.—1 Yohana 5:3.
Niba uzi abantu bujuje ibyo bintu byose, abo ni bo ugomba kwifatanya na bo mu gusenga Imana. Ugomba gutega amatwi witonze mu materaniro yabo, kandi ukajya usubiza ibibazo bibazwa. Uko ni ko Yesu yabigenzaga iyo yabaga ari mu nzu y’Imana. Nubigenza utyo, uzaba ushimisha Imana nk’uko Yesu yayishimishaga.
Mbese, hari abandi bana uzi bashimishije Imana bavugwa muri Bibiliya?— Twavuga nka Timoteyo, we watanze urugero rwiza cyane. Se ntiyasengaga Yehova. Ariko nyina witwaga Unike na nyirakuru witwaga Loyisi, bo basengaga Yehova. Timoteyo yarabumviraga, bituma amenya Yehova.
Timoteyo amaze gukura, intumwa Pawulo yasuye umujyi Timoteyo yari atuyemo. Yabonye ko Timoteyo yifuzaga cyane gukorera Yehova. Bityo yamusabye kujyana na we kugira ngo bajye gukorera Imana mu buryo bwagutse kurushaho. Aho bajyaga hose, bagendaga babwira abantu iby’Ubwami bw’Imana n’ibya Yesu.—Ibyakozwe 16:1-5; 2 Timoteyo 1:5; 3:14, 15.
Ariko se, ingero z’abana bashimishije Imana ziboneka muri Bibiliya zaba ari iz’abana b’abahungu gusa?— Reka da! Dore urugero rw’akana gato k’agakobwa na ko kashimishije Imana. Ako gakobwa kabayeho mu gihe Abasiriya banganaga n’Abisirayeli. Umunsi umwe, Abasiriya barwanye n’Abisirayeli maze bafata ako gakobwabakagira imfungwa. Bakajyanye mu nzu y’umusirikare mukuru wo mu ngabo z’Abasiriya witwaga Namani, kakajya gakorera umugore we.
Namani yari arwaye indwara y’ibibembe. Abavuzi bose bari barananiwe kumuvura. Ako gakobwa k’Akisirayelikazi kizeraga ko hari umugaragu w’Imana udasanzwe, wari umuhanuzi, washoboraga gukiza Namani. Icyakora, nta bwo Namani n’umugore we basengaga Yehova. Mbese, ako gakobwa kagombaga kubabwira ibyo kari kazi? Wowe se wari kubigenza ute?—
Ako kana k’agakobwa karavuze kati ‘Namani aramutse agiye kureba umuhanuzi wa Yehova uri muri Isirayeli, ashobora gukira ibibembe bye.’ Namani yumviye ako gakobwa, maze ajya kureba umuhanuzi wa Yehova. Namani amaze gukora ibyo uwo muhanuzi yamubwiye byose, yahise akira. Ibyo byatumye Namani atangira gusenga Imana y’ukuri.—2 Abami 5:1-15.
Mbese, wumva wifuza kugira umuntu ufasha kumenya Yehova no kumenya icyo asabwa gukora nk’uko ako kana k’agakobwa kabigenje?— Urumva wafasha nka nde?— Hari abantu mu mizo ya mbere bashobora gutekereza ko nta bufasha bakeneye. Ariko bene abo ushobora nko kubabwira ibintu byiza Yehova adukorera. Kandi hari igihe bashobora kugutega amatwi. Nta gushidikanya ko ibyo bizashimisha Imana.
Dore indi mirongo itera abakiri bato inkunga yo kwishimira gukorera Imana: Zaburi 122:1; 148:12, 13; Umubwiriza 12:1; 1 Timoteyo 4:12; n’Abaheburayo 10:23-25.


text:
Imiryango itegamiye kuri leta iratanga impuruza ku bakobwa n’abagore bafite ubumuga bwo mu mutwe bafatirwa imyanzuro ku buzima bwabo batabigizemo uruhare
Bimwe mubyo iyi miryango ivuga harimo kubabonereza urubyaro batabizi,nyamara ingaruka zo gufatwa ku ngufu atarukubyara gusa harimo no kwandura indwara zandurira mu binonano mpuzabitsina.
iyi miryango ivuga ko n’amategeko abarengera arimo icyuho bagasaba ko ayangombwa yavugururwa
hari abafite ubumuga bavuga ko bitagakwiye kuko hari ibyo basabwaho ibitekerezo kandi bitabangamiye uburenganzira bwabo.
Hirya no hino ku mihanda haba hari abagore cg abakobwa bafite abana abandi batwite nyamara bafite ibibazo byo mu mutwe.
Kuba badafite intege zo guhakana no kuvuga oya ku bagabo niho bamwe usanga baratewe inda abandi bagaterwa indwara.
Ni ikibazo ariko imiryango itegamiye kuri leta ivuga ko kitagakemuwe na bamwe basigaye babafatira imyanzuro yo kubabonereza urubyaro nyamara hari ibyo bakaganirijweho bakifatira umwanzuro bo ubwabo.
Mushimiyimana Gaudence umuyobozi w’umuryango w’abagore nabakobwa bafite ubumuga UNAB ati “abagore n’abakobwa bafite ubumuga bwo mu mutwe bahura n’ibibazo byinshi birimo no kubonerezwa urubyaro bitewe n’imyumvire abantu bafite ko ufite ubumuga bwo mu mutwe ntacyo ashoboye akwiye gufatirwa imyanzuro ibyo bigasjyihikirwa cyane n’imiterere y’amategeko dufite aho usanga hari avuga ko ufite ubumuga yafatirwa imyanzuro n’umwishimngizi umuhagararira mu bintu byose hatitawe uburemera bw’uburwayi bwo mu mutwe afite.”
Umuhoza Sandrine ufite ubumuga bw’ingingo avuga ko abona abafite ubumuga bahezwa mu kugena ibibakorerwa arinaho hava guhonyora uburenganzira bwa muntu.
yagize ati”abakobwa bafite ubumuga bwo mu mutwe bafatirwa imyanzuro bitewe nuko abantu baba babona uburwayi bwe nyamara hari igihe abarwaye cyane ari ko hari nigihe abafite agahenge muri ako gahenge akaba yabwirwa bimwe mu byo bashaka kubwirwa birimo nibyo bamufatira atabigizemo uruhare,rero ntibikwiye.”
Abanyamatgeko bavuga ko icyuho kinini ugisanga mu mategeko yagiye ashyirwaho avuga ko arengera abafite ubumuga ,nyamara bakirengagiza ko nabo bakwiye kuyagiramo uruhare.
bavuga ko icyakorwa ari ukwigisha umuryango nyarwanda kubaha ufite ubumuga no kumuha uburenganzira akwiriye,kandi ugaragaweho kumuhohotera akabihanirwa yihanukiriye.


text:
Umunyeshuri yakoze konteri zizakuriraho WASAC igihombo yagiraga
Imani Bora urangije ku Kigo cy’Ubumenyingiro cya Tumba College of Technology, yakoze konteri z’amazi zizakuriraho WASAC igihombo gisaga miliyari 10Frw.
Imani Bora w’imyaka 21 y’amavuko, yarangije mu kigo cya TCT yakoze konteri yitwa “Electronic cash water”, ikoresha imirasire y’izuba, kandi ikazanorohereza abaturage kugura amazi y’amafaranga make.
Yagize ati “Namaze kumva raporo y’umugenzuzi w’ibigo bya Leta mu mwaka wa 2013, igaragaza ko ikigo gishinzwe gukwirakwiza amazi (WASAC) gihomba amafaranga arenga miliyari 10 buri mwaka bituma nkora ubu bushakashatsi.”
Avuga ko nta muturage uzongera gucibwa amande kuko atishyuye amazi, ahubwo azajya yishyura mbere bitewe n’amafaranga afite, amazi nashira abone kugura andi.
Avuga kandi ko igihe umuturage yaba ayakeneye byihutirwa ashobora kuzajya aguza amazi muri WASAC akishyura nyuma, nk’uko bikorwa umuntu yiguriza mituyu kuri telefoni.
Umuyobozi w’Ikigo cy’ubumenyingiro cya TCT Eng. Gatabazi Pascal yavuze ko iki kigo buri mwaka gihangwamo udushya mu ikoranabuhanga dukozwe n’abanyeshuri.
Ati “Hashingiwe ku bushakashatsi kuko ikoranabuhanga ni ryo ryihutisha iterambere, dukora amamashini akoreshwa mu nganda akoresha ingufu z’imirasire y’izuba n’ibindi.”
Avuga ubushakashatsi bakora buba bugamije kuba igisubizo cy’ibibazo bitandukanye by’abaturage, kandi ko inyungu zatangiye kubageraho kuko bigisha abaturage mudasobwa, banakora mudasobwa bakaziha ibigo by’amashuri abanyeshuri bagasohokana ubumenyi.
Abatuye aka Karere batangiye kugerwaho n’inyngu z’ibyo iri shuri rikora, kuko bahaye amavuriro ibyuma bikoresha imirasire y’izuba bishyushya amazi y’abarwayi byitwa Solar Water Hunter.
Mu guteza imbere ikoranabuhanga, barashyizeho icyumba abanyeshuri bahuriramo bakiga gukora imishinga, imishinga ibaye myiza igahembwa kandi ikanakorerwa ubuvugizi muri za BDF igakomeza gushyigikirwa, bakihangira imirimo nabo bakaba bayiha.
Ibitekerezo ( 7 )
BAVUGA AVUZE UBUSA! Ubwo se ko avuga ngo WASAC iishinzwe kunyereza yatubwira abo azi banyereza? Buriya kandi uwamubaza abatanga service z’amazi yabavuga!
Ntimugakoreshe izi mbuga mwetekana uburakare bwanyu muvuga amagambo adafite agaciro MUVUGA UBUSA!
Murumva se WASAC yashimishwa gute n’ibyo uwo mujyambere yavumbuye? Abayobozi ba WASAC bo bashaka uwabafasha uburyo bwo kunyereza amafaranga gusa. Ahubwo intumwa za rubanda nizirebe uko ziita kuri uriya mwana naho WASAC yo nta kiza yakora! Icyo bagamije ni inyungu zabo si iza rubanda!!!
BAVUGA
Uyu Bora yabonanye nubuyobozi bwa WASAC busanga izi Konteri zitujuje ibisabwa ntabuzira nenge zifite mikorere yayo nuko ibara amazi. Urugero parts zayo ziri lose cyane, cover yayo ntabwo ziri resistant kuri temperature, kandi zikoresha solar energy ariko nta capacitor yatuma zikora 24 hrs. Muri make Bora aziko yavumbuye technology ariko ziriya prepaid meters ziri kwisoko kandi zo zifite ubuziranenge.
Gusa twavuga ko yakoze ubushakashatsi bwiza ariko ntaragera ku rwego rwa commercialisation kuburyo zagya kwisoko.
Twamugira inama ko yashaka abamufasha kugira ngo indoto ye ive muri research igye muri product ishobora kugya kwisoko.
Ikindi nuko abeshya ngo unugenzuzi wimari yatanze report ko WASAC Iihomba 10 Billion. Ibyo sibyo kuko Auditor General nta Audit yari yakorera WASAC . Naho iyo yakoreye EWSA ntiyagera kuri 10Billion kuko ayo arenze total turn over EWSA yabonaga avuye mumazi.
Mwaramutse
Uyu mwana yarakwiye kwitabwaho ni nzego zose bireba zi gihugu. Ndetse agashyigikirwa mu kwiga mu buryo bwimbitse mu bijyanye na Technology ariko ijyanye ni gihangano cye. Ikindi hagombye kubaho ku mufasha kucyandikisha kugirango ejo hatazagira ukiyitirira kandi ntacyo yigeze akora. WASAC se wa mugani ko itavuga. Wasanga itegereje ngo ixavuge ngo ntibikora kugirango babone uko bareba niba hari aho ziri hanze kugirango batange isoko kubera ko ryo ryaberamo ibisobanutse ku nyungu zabamwe batiraye ku guteza imbere ibyiwabo.
Niba koko wasac iterwa igihombo nabaturage , bazamushyigikira nanone kandi niba baba bahomba bakabeshyera abaturage bazadindiza umushongavwuwo munyeshuri bawita ko nta buziranenge bari bawubonamo bawubwiwe nabahanga binzobere. Cyakora muzumva uwo mwana ababakoreye, kuko niko kenshi bigenda. Nazamushukisha cash. Ubundi hehe no kuvumbura? Njye ndaha.
Nshimiye uyu munyeshuri kuko biragaragara ko ari umuhanda. Ariko inkuru yanyu ntiyuzuye, ntimutubwiye niba WASAC izi compteur yarazigenzuye igasanga zujuje ubuziranenge ikaba izazikoresha, ntimutubwiye niba hari ubushobozi bwo gukora nyinshi. Ikindi hari igihe mwibwira ko umuntu yavumbuye kandi abandi barabivumbuye kera!
NI BYIZA ARIKO HARABURA AKANTU GATO; "WASAC" YO IBIVUGAHO IKI? NAHO UBUNDI BIZARANGIRA NK’ABANDI BOSE BAVUMBURA BIKARANGIRIRA AHO (NTA MIKORANIRE HAGATI Y’ABASHAKASHATSI N’ABANYEMARI TUGIRA)


text:
Imirongo ikorani ingenzi kumikorere ya robo kandi yikora muburyo butandukanye bwimikorere itandukanye.Izi moteri zirashobora gukoreshwa kumurongo uwo ariwo wose ugororotse, harimo: gufungura no gufunga ibyuma, gufunga inzugi, no gufata feri yimashini.
Ababikora benshi bagiye basimbuza pneumatike na hydraulic actuator na sisitemu y'amashanyarazi.Ni ukubera ko amashanyarazi atazana ibyago byo kumeneka amavuta, ni mato, kandi afite ingufu nyinshi cyane kuruta izisangwa kuri hydraulic na pneumatic.Byongeye kandi, amashanyarazi akoresha ibidukikije byangiza ibidukikije, ntukoreshe imbaraga nyinshi, kandi bisaba bike-kuri-kubungabunga.Izi nyungu zose zitera igiciro gito cyo gukora kumashanyaraziumurongo.
Hano kuriKGG, amashanyarazi akomeye yacu yarateguwe kandi yaremewe kugenzura igihe kirekire kandi cyizewe.Sisitemu yacu yo gukora irashobora kwihanganira ibihe bibi byinganda zikora kandi bizaha isosiyete yawe imyanya ihamye kandi ikomeye kumuvuduko mwinshi.Twubaka ibice byacu mubikoresho bikomeye kumasoko, bivamo amashanyaraziumurongoibyo bishobora kwihanganira ibihe byumukungugu, gufata nabi, ikirere cyubugome, no kurenza urugero.
UKUNTU ABAKORESHEJWE B'AMATORA BAKORESHEJE GUKORESHA
Amashanyarazi yacuumurongoByubatswe kugirango bitange kwizerwa, byikora kandi bigenzurwa kugororoka kumurongo kugendana kubikorwa bitandukanye byo gukora.Buri kintu cyose mubikorwa byacu byubatswe kuramba, kuva kuri moteri kugeza kumurongo uyobora.
KGG'Imikorere irashobora kuboneka mubikorwa byinshi byo gukora, harimo:
- Inzugi zikoresha
- Ingero za kaseti
- Umwanya uhagaze neza
- Kwiyubaka kumurongo
- Gutera inshinge
- Blower, kashe, hamwe na welder
- Kugenda kwamaboko ya robo
- Imashini zifata no gufata
INYUNGU ZO GUKORESHA ABAKORESHEJWE B'AMATORA
Amashanyaraziumurongoufite ibyiza byinshi kuri sisitemu ya pneumatike.Kurugero, ibyuma bifata pneumatike bikenera amavuta no kubitaho buri gihe, ariko amashanyarazi yacu arashobora gukoresha ingufu zicyatsi kandi bigasaba kubungabungwa bike.Ibi bituma sisitemu yo kugenzura imikorere yacu neza kubidukikije kandi byoroshye kubungabunga.
Ibindi byiza bike byo guhinduranya sisitemu ya pneumatike na hydraulic kuri sisitemu ya elegitoronike ni:
- Kubungabunga bike
- Imbere yo kurwanya rotation imbere
- Amahitamo ya moteri yoroshye
- Ubucucike bukabije
- Igishushanyo cya chambre gifunze
- Ubushobozi bwo gukora ku mbaraga zicyatsi
- Birasubirwamo cyane
- Ibice biramba bisobanura ubuzima burebure kubakoresha
- Biroroshye gahunda no gukoresha
Ukeneye sisitemu yo kugenzura ibyerekezo bya sosiyete yawe ikora?Twandikire turashobora kubiganiraho!
Igihe cyoherejwe: Nyakanga-18-2022


text:
Ikizamini cyakamera yinama-isobanura cyaneahanini igerageza gukemura no kubyara amabara, kumurika, hamwe nindishyi zinyuma, bikurikirwa no gupima kugoreka kamera, gukoresha ingufu, hamwe na voltage ikora.Ibikurikira byambere bipima imyanzuro niyororoka ryamabara, hamwe nintambwe yo gupima kumurika hamwe nindishyi zinyuma.Reka mbanze mbitangire.
1. Gupima ubukana:
Iyo ugerageza byinshikamera yinama-isobanura cyane, lens imwe imwe igomba gukoreshwa (fonctionnement yibanze hamwe ninzira ebyiri zihinduka) igiteranyo cya 10 cyumurongo uhagaritse hamwe nimirongo 10 yumurongo utambitse.Yerekana ubugari bwa vertical hamwe na horizontal ityaye, kandi umurongo ujyanye numurongo watanzwe.
2. Ikizamini cyo kubyara amabara:
ibara ryibara rigomba gutoranywa kugirango ugerageze iyi parameter.Ubwa mbere, witegereze abantu n'imyambaro kure cyane kugirango urebe niba hari ibara rigoretse, ritandukanye nibintu bifite amabara meza, hanyuma urebe ibisobanuro bihanitse byunvikana kuri kamera yo kugenzura, hanyuma ushire alubumu y'amabara imbere ya kamera yo kugenzura. kubona ko ishusho yerekana neza, yoroheje cyane cyangwa umubyimba mwinshi.Fata amashusho yimuka yibintu byongeye kugirango urebe niba hari ibara rirambuye, ritinda, ritagaragara, nibindi.
3. Indishyi zisobanutse cyane:
Hariho uburyo bubiri bwo gupima iyi parameter: imwe iri mubyumba byijimye, fungura igitutu kigenga urumuri imbere ya kamera, iyo ifunguye, hanyuma ushireho ishusho cyangwa inyandiko munsi yumucyo, hanyuma ushire kamera yo kugenzura ku mucyo., Kugirango urebe niba amashusho ninyandiko bishobora kugaragara neza, ecran ntabwo itangaje, ningaruka.Ibindi ni ukurasa kamera hanze yidirishya iyo izuba ryuzuye, ukareba niba amashusho ninyandiko bishobora kugaragara neza.
4. Kugoreka HD:
Kurikamerakugoreka, shyira ikarita yikizamini imbere ya kamera kugirango urwego rwose rugaragare kuri ecran, reba niba umuzenguruko ufite ellipse, wimure kamera imbere urebe niba hagati yumuzingi wagutse, hanyuma ugerageze impande , imfuruka namakadiri kuva kure Nta kugoreka arc, nibindi.
Igihe cyo kohereza: Ugushyingo-02-2020


text:
Reba Video
Baza Shangazi
Sobanukirwa n'Imvugo y'Abagabo
ndashonje=ndashonje
ndumva nshaka kuryama=ndashaka kuryama
ndarushye=ndarushye
mbese urashaka ko tujya muri cinema?=ariko ukaza kumpa
mbese dusohokane tujye gutembera?=urampera yo
mbese nshobora kujya nguhamagara?=ndifuza ko wazampa
wambaye neza=icyampa ukampa
urasa n'ufite ibibazo=iri joro ahari ntumpa
ndumva naniwe=nta bushake bwo guswera iri joro
ndagukunda=mpa igituba nonaha
wakoze umusatsi wawe neza=uko umusatsi wawe wari umeze mbere ni byo byari byiza
tuganire=ndi umuntu wiyubashye washobora guhuza igitsina na we
mbese urumva tuzashakana?=nta wundi ugomba kujya uha usibye jye
(mu iduka)njye mpisemo kiriya=gura ibyo ubonye dutahe urimo kunkereza
Subscribe to: Post Comments (Atom)


text:
NITUBE INTUNGANE NKA DATA URI MU IJURU
Inyigisho yo ku cyumweru cya VII gisanzwe A
Amasomo: Lv 19, 1-2. 17-18; Zab 102; 1 Kor 3, 16-23; Mt 5, 38-48.
Amasomo yo kuri iki cyumweru araduhamagarira kuba intungane nk’uko Data uri mu ijuru ari intungane. Twumvise mu gitabo cy’Abalevi, Uhoraho atuma Musa ku bana ba Israheli, ati: Nimube intungane, kuko njyewe, Nyagasani, Imana yanyu ndi intungane. Ubutungane ntibutandukana no gukunda mugenzi wawe ndetse utaretse n’umwanzi wawe.
Mu Ivanjili, Yezu araduhamagarira kurangwa n’ubugwaneza aho kugira inzika no kwihorera. Ibyo byose ariko bigashingira ku rukundo: nimukunde abanzi banyu, musabire ababatoteza. Iri hurizo rirakomeye kandi akenshi rijya ridutsinda. Mu isomo rya kabiri, Pawulo intumwa atwibukije ko turi ingoro y’Imana kandi ko Roho w’Imana adutuyemo. Iyo ngoro y’Imana se si umubiri wacu? Akongeraho ati uzasenya iyo ngoro y’Imana, na we Imana izamusenya.
Twese rero niduharanire kugera ku butungane. Ubwo butungane bugomba gukomoka ku Mana Yo Ntungane, Soko y’ubutungane ikaba Se w’ubutagatifu n’ubutagatifuze. Zabuli yatubwiye kamere y’Imana. Imana ni Intungane iduhanaguraho ibyaha byacu byose; ni umunyampuhwe n’umunyambabazi, ishavurana n’abababaye, itinda kurakara kuko irangwa n’ubugwaneza.
Kugira ngo mu by’ukuri tube intungane, tugomba guca ukubiri n’umujinya no kwihorera. Ijisho cyangwa iryinyo ntirigomba guhorerwa irindi. Intungane ibabarana n’abababaye kandi ikababarira ibikuye ku mutima wayo, ikarangwa n’ubugwaneza n’ubworoherane. Intungane irangwa no gukunda. Urukundo rw’intungane ntirugira imipaka. Intungane irangwa n’umutima mwiza wagukiye kwakira abandi. Intungane ikunda abayikunda hamwe n’abatayikunda; ikunda n’abayitoteza, abayijuragiza, abayijora n’abayijujubya; ntiyanga abajijisha, abakijijinganya n’abajijutse; ntiyirengagiza abajujura n’abasizanira kuyijisha.
None se wowe uri mu nzira y’abaharanira ubutungane? Ushakashakira ubutungane mu zihe nzira? Inzangano, inzika n’inzigo ni inzitizi zizatuma tutagera ku butungane. Niba twirirwa dukocorana ntituzarenga umutaru. Twirinde ubuhemu, ubugome, ubugambanyi n’ubugwari ahubwo turangwe n’impuhwe n’ubugwaneza. Nitureke ubupfayongo, ubupfapfa n’ubupfamutima ahubwo turangwe n’ubupfura n’ubworoherane niba hari uwadukoshereje tumukosore mu buvandimwe n’urukundo. Dufatane urunana maze twese hamwe tuzagere ku butagatifu butagira umucafu.
Niba tudaharaniye ubutungane, mu by’ukuri turavomera mu rutete. Ubu buzima bwo ku isi ni bugufi cyane niyo mpamvu budutegurira ubundi buzima butazima buzatugeza mu bugingo bw’iteka aho tuzabana n’Imana ubuziraherezo. Tuzabana na Yo nituba twarayiteze amatwi, tukayumva kandi tukayumvira tukiri hano ku isi, tukayikurikira tuyikurikiza kandi turangwa n’urukundo ruzira ubucakura n’uburyarya.
Niduce ukubiri n’ubugome hamwe n’ubugomeramana. Nitwubahe ubuzima bw’umuntu kuva akiremwa mu nda ya nyina kugeza Imana imuhamagaye yisaziye. Nta muntu n’umwe ufite uburenganzira bwo kwiyambura cyangwa kwambura abandi ubuzima. Imana ni Yo Nyir’ubuzima. Ni yo yonyine ifite uburenganzira ku buzima bwa muntu kuko ni Yo ibutanga ndetse ikanabusubirana igihe ishakiye. N’iyo wakwibwira ko ufite ububasha n’ubushobozi bwinshi, nta burenganzira na buke ufite bwo gucuza abandi ubuzima.
Buri wese muri twe ni ingoro y’Imana. Iyo ngoro yubatswe n’Imana ubwayo. Uragowe wowe wiha uburenganzira bwo kuyisenya. Bidatinze uraryozwa amaraso y’intungane. Amaherezo y’umwicanyi ni urupfu rw’iteka. Wa mwicanyi we hamwe nawe ushyigikiye abahotozi, wowe ufunga amaso, amatwi n’umutima ngo utumva cyangwa ngo ubone amarira n’imiborogo y’abarengana, nimuhinduke inzira zikigendwa. Naho ubundi bibacikiyeho. Igihe umwami Akabu yari amaze kwica Naboti amujijije umurima we, Eliya yamutumweho maze amubwira ijambo rikomeye: aho imbwa zarigatiye amaraso ya Naboti, ni ho zizarigatira ayawe (1 Bami 21, 19). Bwarakeye iryavuzwe rirataha!
Twese rero turahamagarirwa guhinduka inzira zikingendwa. Nibyo koko, twaremewe kuzajya mu ijuru. Nyuma y’icyaha cya Muntu, Imana yohereje Umwana wayo w’ikinege ngo adushyikirize umukiro w’iteka n’ubwo twari dukwiriye igihano cy’urupfu bitewe n’ibyaha byacu. Nyamara turasabwa gutega ibiganza kugira ngo twakire uwo mukiro. Niturangamire Imana Data Umubyeyi wacu maze hamwe n’abamalayika n’abatagatifu, tuzabane na We ubuziraherezo tumuririmbira indirimbo, zabuli n’ibisingizo hamwe n’Imana Mwana mu bumwe bwa Roho Mutagatifu uko amasekuruza azagenda asimburana n’amasekuruza iteka ryose. Amen.
Mutagatifu Polikarpo, udusabire.
Padri Léonidas NGARUKIYINTWARI.


text:
Bamwe mu babyeyi barasaba ko bagabanyirizwa amafaranga y’igihembwe gisoza kuko ari gito n’amikoro akaba make
Ababyeyi bafite abana bagomba kwiga igihembye kingana n’ukwezi gisoza umwaka w’amashuri barasaba kugabanyirizwa amafaranga bazishyura kubera ko baziga igihe gito ndetse hakaniyongereyeho ko ubushobozi bwo kuyishyura ari ntabwo bitewe na guma mu rugo yatumye batakaza akazi.
Aba ni abana biga mu mashuri y’inshuke kugeza mu mwaka wa gatatu batangiye nyuma y’abandi bigatuma biga igihe kitangana nicyo abandi bize, bitewe n’ingaruka za covid19 kugira ngo hirindwe ikwirakwizwa ryayo.
Ababyeyi bagaragaza ko kwiga igihembwe kimwe mu gihe cy’ukwezi bakishyura amafaranga angana nayo bishyuraga mu gihe abana bize amezi atatu bidakwiye kuko bazahita bongera bagatanga amafaranga yo kwimukira mu wundi mwaka nta nukwezi guciyemo. Aha bamwe bagaragaza ko akazi bakoraga kahagaze mu gihe bari muri guma mu rugo ndetse bamwe bakaba bakinayirimo. Kubona aya mafaranga bavuga ko bitaboroheye na gato, dore ko no kwimukira mu wundi mwaka bisaba kugura ibikoresho bundi bushya, kubava mu mashuri y’inshuke bajya mu mashuri hakiyongerago n’imyambaro.
Umwe mu babyeyi ufite umwana wiga mu mwaka wa mbere ku kigo giherereye mu Karere ka Muhanga yagize ”ubu minerval tugiye kwishyura iki gihembwe kizamara ukwezi kumwe bakanakoramo ibizamini bisoza umwaka gusa, twajyaga tuyishyura igihe babaga bize amezi 3, guhita mbona andi birankomereye kuko akazi nakoraga karahagaze”.
Undi mubyeyi ufite umwana wigaga mu ishuri ry’inshuke i Kigali, yagize ati ” njye ntago nabona amafaranga kuko akazi nakoraga kahagaze rero ntazajyayo, nibatangira muwa mbere nzajya kumwandikisha kuko aho kugira ngo nyatange ntazajye mu wa mbere, azareka kurangiza ishyuri ry’inshuke, nyamwishyurire muri primaire”.
Undi mubyeyi nawe ufite umwana wiga mu kigo cy’inshuke i Kigali yagize ” bari bakwiye kutugabanyiriza dore ko baziga n’igihe gito, ntegetswe kwishyura amafaranga 150.000 y’igihembwe gisoza, andi yo guhita atangira ntakubeshye sinzi aho nzayakura kubera ibi bihe turimo. Minisiteri y’Uburezi yabyigaho”.
Umubyeyi ufite abana babiri biga i Kigali nawe yagize ati ” uretse uburemere bwayo mafaranga, no kwimukira mu mwaka wundi bisaba kugura ibindi bikoresho bishya. Ababyeyi biratugoye guhita tubona amafaranga bitewe n’ibi bihe turimo”.
Icyo iyi Minisiteri ibivugaho tuzakibagezaho mu nkuru izakurikira.


text:
Rubavu: Abangirijwe n’imvura irimo urubura bashyikirijwe ubufasha
Abaturage bo mu miryango 13 yangirijwe n’imvura idasanzwe irimo urubura yaguye tariki 12 na 13 Kanama 2021 bashyikirijwe ubufasha.
Imvura yaguye yibasiye imirenge ya Busasamana, Nyakiriba na Rubavu yangiza ibirayi bihinze kuri Hegitare 29 mu mirenge ya Busasamana na Nyakiriba, ibishyimbo bihinze kuri hegitare 112 mu murenge wa Nyakiriba.
Uretse imyaka yangijwe n’urubura, amazu 9 n’ibirimo byangijwe n’amazi muri Busasamana na Nyakiriba naho izindi nzu 3 zarasenyutse mu mirenge ya Rubavu na Nyakiriba.
Epimaque Hagenimana, umuyobozi w’ishami rishinzwe imibereho myiza y’abaturage mu Karere ka Rubavu avuga ko abahuye n’ibiza bafashije nyuma y’ibyo bafite byangijwe n’imvura.
Ubuyobozi bw’Akarere ka Rubavu bwamaze kugezaho abangirijwe n’imvura ibiryamirwa, ibiribwa birimo umuceri, kawunga, ibishyimbo hamwe n’ibikoresho by’isuku.


text:
Ibyerekeye Twebwe
Shenzhen VKS Kumurika Co, Ltd.ifite uburambe bwimyaka irenga 15 mubikorwa byo gucana amatara ya LED, ni ikigo kigezweho cya tekinoroji ihuza R&D, igishushanyo, umusaruro, kugurisha na serivisi.
Ahanini wibande kumikorere ihanitse, kwangirika kwumucyo muke, kumurika gake, nta strobe yo murwego rwohejuru rwimikino ya stade itara hamwe nibicuruzwa bitanga imirasire yizuba harimo amatara yumwuzure, kuyobora amatara ya tunnel, kuyobora amatara yubucukuzi, kuyobora amatara yo kumuhanda, amatara yubusitani bwa LED, izuba ryayoboye umwuzure amatara, izuba riyobora amatara.Imiterere ni shyashya kandi bitandukanye biruzuye.
Ibicuruzwa bikoreshwa cyane mu nganda, mu bubiko, kuri sitasiyo, ku karubanda, ku mihanda, parike, aho imodoka zihagarara, sitade, ibibuga by’indege, ibyambu n’ibyambu, amasomo ya golf, metero, amashuri, imishinga ya komini n’indi mishinga yo kumurika cyane.Dutanga serivisi yihariye kandi yihariye kubakiriya bacu.
Muri iyi myaka, VKS yamaze kuba abafatanyabikorwa bizewe ba guverinoma, Abashoramari bo mu bwubatsi, Abacuruza n'abacuruzi.
Umuco w'isosiyete
VKS kuva yashinzwe kugeza ubu, itsinda ryacu ryakuze riva mumatsinda mato rigera ku 100, uruganda rwaguwe kugera kuri metero kare 3000, ubu twahindutse isosiyete ifite inzira ikura kandi ishishikaye, ifitanye isano cyane niyacu umuco wibigo.
Indangagaciro
Gushimira, Ubunyangamugayo, gutsindira-gutsindira, Itumanaho, Gukora neza, guhanga udushya
Inshingano
Kuzana urumuri rwiza kandi rwiza mubuzima bwabantu.
Icyerekezo
Gushiraho umubano mwiza-win-abakozi hagati yabakozi, abakiriya, abanyamigabane nabafatanyabikorwa mubucuruzi.
Amakipe
VKS tabanyamuryango ba eam nubutunzi bwikigo.Buri munyamuryango wa VKS afite agaciro ko kwitangira umwuga, yibanda ku musaruro wa buri gicuruzwa, imikorere ya buri mushinga, kuzamura buri gicuruzwa, kandi yiyemeje gutanga ibisubizo na serivisi kubakiriya muburyo bunoze kandi bwumwuga. .
Tuzakora imyitozo yubumenyi bwabakozi ku gihe no guhugura ubushobozi bwakazi dukurikije ibyo sosiyete ikeneye kuri uyu mwanya;amahugurwa meza akurikije ibyiciro bitandukanye byabakozi kugirango barusheho kunoza ireme ryimitekerereze, imyitwarire yakazi hamwe nakazi kabo.Mugihe kimwe, duhuza akazi nimyidagaduro, tugakora siporo ikungahaye nibikorwa byo kwidagadura.
Dufite ibice byose byishami rishinzwe kwamamaza, ishami ryamamaza, ishami rya injeniyeri tekinike, ishami rishinzwe umusaruro, ishami rishinzwe kugenzura ubuziranenge, nibindi, dufatanyiriza hamwe kwitangira ibidukikije byiza kumurika.


text:
Inzu Ndangamurage ya Novocherkassk yamateka yamateka ya Don Cossacks ibara ikinyejana cya kabiri cyibikorwa byayo. Kubungabunga neza ibisigisigi no kuzuza icyegeranyo, abakozi bihatira kuvuga ibyerekeye umujyi nabaturage baho mumurikagurisha, ibiganiro, mungoro ndangamurage, bakora imirimo yuburezi, batanga ubumenyi bwabo kubashyitsi.
8% by'abatuye isi ni abaturage bitwa Lee. Yambarwa nabantu miliyoni 100, abenshi baba mubushinwa. Batatu ba mbere barimo amazina yo muri Aziya Zhang na Wang. Mu Banyamerika, ba Smith, Johnsons na Williams nibisanzwe. Ingingo yingingo ni urutonde rwamazina muburusiya. Reka dukore reservation ako kanya ko amakuru yikigo cyigenga "A plus" azafatwa nkibyingenzi, bizana Smirnovs kumwanya wambere, bigatwara umurongo wa 9 kurutonde rwisi
. Nyuma yibi birori bibaye, impinja zose zavutse mugihe cyumuhango wo kubatizwa zatangiye guhabwa amazina yabagenzi babo bo mwijuru. Byanditswe muri kalendari ntagatifu cyangwa muri kalendari. Hamwe nibishoboka byinshi, turashobora kuvuga ko mugihe isakramentu ryitorero ryakozwe, umukurambere wumuryango yahoze yitwa Nahum.
Inzu ndangamurage yigihugu ya tekinike i Prague, iherereye mu karere ka Letná, ni inzu ndangamurage nini ya Ceki izobereye mu imurikagurisha ry'ubuhanga na tekiniki. Yashinzwe mu 1908 kandi kuva icyo gihe ikorana n’imurikagurisha 14 rihoraho hamwe n’imurikagurisha ryinshi
Inzu Ndangamurage yo Gutwara Amashanyarazi ni ishami rya Leta ya St. Intandaro yicyegeranyo ni kopi yicyitegererezo nyamukuru cya trolleybus na tram, byakoreshwaga cyane mumujyi
Isaro rya Dagestan riherereye ku nkombe z'inyanja ya Kaspiya, umurwa mukuru wa republika ni Makhachkala. Abantu bagera ku bihumbi magana atandatu batuye mu buso bwa kilometero kare 470. Igihome gito cya gisirikare, cyashinzwe mu 1844, mbere cyiswe Petrovsky, nyuma yimyaka mike gihinduka umujyi wicyambu.
Arabiya Sawudite nigihugu cyabayisilamu aho amategeko ya kisilamu yubahirizwa cyane. Ba mukerarugendo bagomba gukurikiza imigenzo, imigenzo, idini, kugirango ibikorwa byabo bitanababaza abayisilamu kubwimpanuka, cyane cyane mukwezi gutagatifu kwa Ramadhan. Uyu mwaka, iyi minsi mikuru yatangiye ku ya 6 Gicurasi ikazarangira ku ya 4 Kamena
Izina Naumov risobanura iki? Biragaragara ko mumateka yerekana umuntu wubugingo bukomeye nubwenge bwisi. Mubyukuri, umuntu muto, umururumba nubusa arashobora guhumuriza umuntu? Izina Naumov rikura inkomoko ya Bibiliya (tanakhic). Bikomoka ku izina rya Nahum (guhumuriza), ni itandukaniro ryizina rya Tanakhic Nachum (mu giheburayo - amahoro)
. . munsi) iherereye ku muryango munini w’isomero ry’ubumenyi mu karere kuri aderesi: Yekaterinburg, umuhanda wa Belinsky, 15. Sitasiyo ya metero yegereye ni Ploshchad 1905 Goda. Birasa na . Umushinga watewe inkunga numuyobozi wibitabo hamwe na Mark Gelman's Moscou Art Art Gallery yubuhanzi bugezweho.
Urwibutso rwumubu muri Noyabrsk uyumunsi nimwe mubintu bidasanzwe byumujyi. Ariko mubyukuri, udukoko tunyunyuza amaraso ni uruhare runini mumateka yiterambere rya Siberiya numuntu. Urwibutso rw'umubu ruherereye he kandi rusa rute?
Isomero ryigihugu rya Bulugariya. Mutagatifu Cyril na Methodius (NBKM), iherereye muri Sofiya, ifite imwe mu bubiko bukize cyane ukurikije umubare w'ibikoresho n'ibikoresho bitandukanye. NBKM yashinzwe mu 1878, yaguwe cyane mu 1931 nyuma yo kubona amamiriyoni yinyandiko zo mu gihe cya Ottoman
Gutwika gute abapfuye, aho baza gushyingura, kuki ubu buryo bukenewe rwose? Ubwoko bushya bwo gushyingura, ubu bugezweho kandi bugezweho, cyane cyane no kwita kubidukikije, haba mubutaka ndetse numwuka. Mubyukuri bigenda bite kumubiri wumuntu iyo yatwitse kandi ibisigazwa byayo bikaba hasi?
Umurwa mukuru w’amajyaruguru ntabwo ari impfabusa witwa "Gufungura ikirere ndangamurage", umubare w’inzibutso ziri i St. Benshi babaye ikimenyetso cyumujyi gusa kuri Neva, ariko mugihugu cyose. Hano hari inzibutso z'abategetsi bakomeye b'ingoma y'Uburusiya, abanditsi, abahanga, abajenerali, amato meza na Chizhik-Pyzhik kuri Fontanka. Imihanda ikomeza kwibuka intangiriro ya revolution ya 1917 nabapfuye mugihe cyo gukumira intambara ikomeye yo gukunda igihugu
Utekereza ko ari ikihe cyiza kandi cyiza cya club club? Abantu, igishushanyo mbonera, inzoga, umuziki … Urutonde ntirurangira. Turagusaba kwirinda kwibanda ku bitekerezo bidafite ishingiro no kukubwira kubyerekeranye namakipe yo mubihugu bitandukanye aho aba DJ bakunzwe gusa bakinira hamwe nibirori bisakuza cyane
Inzu Ndangamurage yamateka ya parufe i St. Petersburg yakiriye abashyitsi bayo ba mbere muri 2012. Iki kigo cyumuco ntikiramenyekana cyane. Ishingiro ryari icyegeranyo cyihariye cya Elina Arsenyeva. Igihe inzu ndangamurage yashingwa, yari amaze imyaka mirongo akusanya parufe. Ibiranga akazi hamwe na aderesi yikigo. Ibitekerezo byabashyitsi
Umujyi wa kera wa Novgorod Mukuru urashimishije kuri benshi tubikesha umubare munini wibikorwa byumuco nuburezi. Imwe murimwe ni isomero ryubumenyi rusange mukarere. Iherereye ku butaka bwa Kreml, ni ukuvuga hagati mu mateka
Inzu Ndangamurage ya Studio Ghibli i Tokiyo igomba-kureba kubakunzi bose bumuco wa anime nibikorwa bya Hayao Miyazaki. Hano, abashyitsi beretswe inzira yo gukora anime, firime ngufi. Kandi, birumvikana ko abashyitsi bazashobora kubona imico bakunda kandi bakishora mu isi yubumaji
Ntabwo ari uko bavuga gusa ko igihe cyabanyeshuri aricyo cyiza. Nyuma ya byose, iki nikigihe cyo kwishimisha, nyuma yibyo wibuka byinshi mubuzima bwawe bwose! Iyo umunsi wabanyeshuri cyangwa indi tariki yingenzi yegereje, abanyeshuri bayobewe uburyo bategura ibirori byabanyeshuri kugirango bishimishe kandi bitazibagirana mugihe kirekire
Ubwongereza ni leta iri ku kirwa giherereye mu majyaruguru y'uburengerazuba bw'umugabane w'Uburayi. Nubwo amateka ya kera, Ubwami bwunze ubumwe bw’Ubwongereza bwashinzwe kera cyane cyane nko mu 1707 binyuze mu guhuza politiki kwa Scotland n’Ubwongereza, icyo gihe hakaba harimo Wales
Incungu y'umugeni ni umugenzo wa kera ugaruka kubuza gusambana. Umukwe yashakishaga umukobwa utandukanye. Akenshi wasangaga nta sano yari hagati yimiryango yombi, cyangwa se urwango. Kubwibyo, umugeni yagombaga kujyanwa aherekejwe nitsinda, kandi bene wabo bahembwaga incungu. Igihe kinini cyarashize kuva icyo gihe, ariko, nubu, umukwe aratangwa kugirango ahangane nuwo basezeranye
Izina ryumuntu rigira ingaruka kumiterere ye. Bitwara imbaraga zikomeye zamarangamutima na roho, rimwe na rimwe zigira uruhare mubuhanuzi mubuzima. Guha umwana izina, twe - tubishaka cyangwa tutabishaka - gahunda ye hanyuma tugahitamo inzira runaka y'ubuzima. Ariko abantu ibihumbi nibihumbi bafite amazina amwe, ariko bafite aho batandukaniye rwose. Noneho bigira ingaruka zitandukanye kuri buri muntu? Nibyo, kandi ntakintu gitangaje muribi. Noneho havutse ikibazo cyumvikana rwose: "Nigute ushobora kuvuga izina p
. Mongoliya ni igihugu gifite amateka meza cyane n'umurage ukomeye, icyarimwe washoboye kwigarurira uturere twabantu benshi, bari imbere cyane mugutezimbere. Abanya Tanguts n'Abashinwa, Abakitani n'Abayahudi, Abanyakoreya n'Abanyatibetani, Abanyaturukiya n'Abaperesi, abaturage ba Transcaucasia, Abarusiya, Abanyangariya, Abapolisi n'abandi baramwegereye.
Mu gihe kitarenze ikinyejana gishize, umuntu yakiriye ubutumwa bwamakuru agera ku bihumbi 15 mu cyumweru. Noneho twakira ubutumwa bugera ku bihumbi icumi buri saha. Kandi muri aya makuru yose atemba biragoye cyane kubona ubutumwa bukenewe, ariko ntugire icyo ukora - ibi nibimwe mubintu bibi biranga societe igezweho
Uyu munsi tuzaganira ku mabanga yumukobwa tumenye icyo buri muntu ku giti cye aricyo kivugwa cyane. Reka tumenye icyo gukora niba ntanumwe wababwira kubyerekeye akababaro kawe ko mumutwe, kuko abakobwa bose bakobwa bahugiye mukuganira abasore nimyambarire mishya ya Kim Kardashian? Birumvikana, reba ikarita! Nguwo uhora yiteguye kukwumva no gukora nka "veste" aho rimwe na rimwe biba ngombwa kurira
Ntabwo uzi imyaka ushobora kurahira? Aya makuru ntabwo agengwa ahantu hose. Hariho ibihano byemewe bivuga ko udashobora kurahira ahantu rusange. Ni ukuvuga, niba urahiye muri resitora cyangwa muri sinema, ushobora gucibwa amande. Ariko iki gihano kizahabwa abantu bose, nta kurobanura. Birumvikana ko abana bato batagengwa niri tegeko. Ababyeyi b'ingimbi barashobora guhora bavuga ko abana babo batazi icyo bakora
Inzu ndangamurage zo mu Bwongereza ni izihe? Ni ibiki bazwiho kandi ni ibihe bintu byerekanwe muri byo? Urutonde rwingoro ndangamurage 6 zizwi cyane mubwongereza zimeze gute? Baherereye he kandi bazwiho iki? Ni izihe ngoro ndangamurage buri mukerarugendo yiyubaha agomba gusura?
Imigenzo n'imigenzo yabaturage ba Ossetiya bifitanye isano rya bugufi numuco wabo. Umwuka wubwisanzure nimpamvu nziza bigaragarira neza muminsi mikuru, amasengesho n'imihango. Abaturage bakunda cyane indangagaciro zigihugu, harimo no kumva ko bafite inshingano kubakuze ndetse nigihe kizaza
Philharmonic ya Tver Regional Academic Philharmonic imaze igihe kinini mubantu bakunda kwidagadura kumuco kubenegihugu. Buri mwaka, amatsinda yo guhanga ategura gahunda nshya kuri buri gihe cyumuziki. Mu nkuta za Philharmonic, hakorwa ibirori n'amarushanwa, ibyinshi bikaba byarabaye umuco
Ibimera-inzu ndangamurage yamateka yibikoresho byubucukuzi ntaho bihuriye nisi. Uyu munsi umurage wa Demidov uri mubice bya Gornozavodskoy Ural. Uru ruganda rurimo amahugurwa yabitswe neza, ibikoresho bimwe na bimwe byerekana hanze. Ni iki gishimishije mu nzu ndangamurage?
Urwibutso rwa "nyirabukwe" muri Tula ni kimwe mu bintu bishimishije umujyi. Igishusho cya metero eshatu za dinosaur kigaragara kure kandi gihora gikurura ba mukerarugendo. Uru rwibutso ruherereye he, amateka yo kurema ni ayahe?
Amazina yabagore yaremwe nizina ryindabyo yabayeho mugihe cyose no mubantu benshi. Ntamuntu numwe washoboraga kurwanya ubwiza bwibimera, nuko rero babita amazina meza kandi akundwa bafite - abakobwa. Reba amazina meza kandi asanzwe "indabyo". Ahari ibi bizagufasha guhitamo inzira nziza kubwiza bwawe
Veliky Ustyug ni umwe mu mijyi ya kera izwi cyane mu Burusiya n'ikigo cy'ubukerarugendo cyo mu majyaruguru y'Uburusiya. Birazwi mu gihugu hose tubikesha Santa Santa. Muri Veliky Ustyug, birakwiye ko twishimira inzibutso nyinshi zubatswe no gusura inzu ndangamurage
Urashobora kubona amashusho yanditseho urwenya kurupapuro rwurubuga urwo arirwo rwose cyangwa intumwa zo gutumanaho. Rimwe na rimwe, barashobora kwerekana igitekerezo cyumwanditsi cyangwa uwatanze ibisobanuro kuruta amagambo igihumbi. Uyu munsi uziga amateka yo kugaragara kwibi bintu kuri enterineti. Meme "Igor Nikolaev" yaturutse he kandi kuki yamenyekanye vuba vuba? Ibi nibindi byinshi muriki kiganiro
Umurage udasanzwe wumuco wigihugu cyacu ni Peterhof, umaze imyaka myinshi werekana kandi ugaragaza ubunini bwawo. Yitwa isaro rya Baroque nziza yo mu Burusiya. "Ikirusiya Versailles" giherereye mu mashyamba mu nzira igana mu mujyi wa St
Iyi ngingo itanga ibisobanuro muri make ibisobanuro ninkomoko yizina Ragnar. Uhereye ku nyandiko, urashobora kwiga imico mibi kandi myiza igomba kwitabwaho mugihe ushinja umuhungu iri zina
Osipov ni rimwe mu mazina adasanzwe y'Uburusiya, afite verisiyo zitandukanye. Kimwe mubikunze kugaragara ni theorie yinkomoko yizina ryigiheburayo Joseph (kijyambere - Osip). Uyu munsi iri zina ryahawe abana kubatizwa mu itorero rya gikristo
Ugereranije vuba aha, hubatswe urwibutso rwa Dostoevsky ku bwinjiriro bw'isomero rya Lenin. Byabaye mu 1997, mugihe cyo kwizihiza isabukuru yimyaka 850 ishingwa rya Moscou, kandi ntabwo byari biherekejwe nibirori bikomeye. Nibura Perezida wUburusiya ntabwo yari yitabiriye gufungura.
Disiki ya genetike ni kimwe mu bintu bitangaje ku isi. Yabonetse muri Kolombiya. Ibikoresho byo kuyikora ni lidit. Muri iki kiganiro turaza kuvuga kubintu byose bifitanye isano niki gisakuzo, kubyerekeye amateka yubushakashatsi hamwe nubusobanuro bwibimenyetso bikoreshwa kuriyo
Ni ayahe mayeri abantu bakoresha kugirango bamenyekane, bahagarare, bahinduke "ntibameze nkabandi." Kubwimpamvu runaka, bisa nababyeyi benshi ko bikwiye kwita umwana ikintu cyitirirwa, kandi azahita azungura ibihe bidasanzwe, bitagereranywa. Kandi amazina nkaya adasanzwe yavutse kuburyo wibaza gusa
Agafya Lykova numunyamuryango wanyuma wumuryango wabasaza Bizera Bashyinguwe muri Sayan taiga kubwimpamvu z’idini. Iyi phenomenon ishimisha ubwenge, itanga ibiryo byibitekerezo kubafilozofe, ibikoresho byo kwiga nabahanga nabaganga, kandi mubantu basanzwe bitera kwibaza byinshi kuri kamere rusange


text:
Ubuyobozi bw’umurenge wa Gacaca wo mu karere ka Musanze buravuga ko nta mbaraga bufite bwo guhangana n’abo abaturage bita ‘Insoresore’ zihungabanya umutekano zigakubita abagore ari na ko zibatwara utwabo.
Akagari ka Gakoro, ko mu murenge wa Gacaca uri hafi y’umupaka uhuza u Rwanda na Uganda, kamaze igihe kavugwamo ubugizi bwa nabi byemezwa ko bukururwa n’urubyiruko ruba rwananyoye ibiyobyabwenge.
Uwitwa Nsekanabo Pascal avuga ko ahanini uwo mutekano muke ukururwa n’urubyiruko ruba rwasinze, ati” Kiriho[Ikibazo] cyane cyane nkatwe twegereye aha ku mupaka wa Uganda, bamwe baba bamaze kwinywera twa tuyoga two hakurya, ugasanga bamwe babaye nk’inyamaswa nta cyo bagitinya.”
Undi muturage wo muri ako kagari avuga ko bikwiye ko inzego z’umutekano zifata abo bantu zikajya kubigisha.
Yagize ati” Nkurikije ukuntu aba mbere bari batuzogoroje mu mudugudu wacu byaba byiza kubatwara kuko batabatwaye n’ubundi ni ha handi barushaho, erega bafite abandi babyihishe inyuma babagwa mu ntege kandi umutekano wakomeza gupfa hejuru ya bo, ubwo rero bibaye ngombwa inzego z’umutekano zadufasha bakagerageza kujya kubigisha, byarushaho kudushimisha.”
Iki ni ikibazo ubuyobozi bw’umurenge buvuga ko gihangayikishije.
Umunyamabanga nshingwabikorwa w’umurenge wa Gacaca Kanyarukato Augustin asanga imbaraga z’umurenge zidahagije mu guhangana n’urwo rubyiruko.
yagize ati” Dufite insoresore, ku isonga hari uwitwa Niyonkuru na mugenzi we witwa Sekimondo bigize akaraha kajyahe ku buryo twifuza ko imbaraga dufite zunganirwa n’iz’ubuyobozi bw’inzego z’umutekano no ku karere kugira ngo aba basore tubafate, bahungabanya umutekano ku buryo bukomeye, batangira abantu baba abagabo n’abagore bakabambura ibyo bafite bakabakubita ku buryo nta muyobozi ku mudugudu cyangwa ku kagari watinyuka kubahagarara imbere ngo abafate.”
Ubuyobozi bw’akarere busaba inzego z’ibanze gutanga amazina y’urwo rubyiruko kugira ngo bazakurikiranwe.
Umuyobozi w’akarere ka Musanze Habyarimana Jean Damascene yagize ati” Nta muntu n’umwe ugomba kubuza undi umutekano ngo yumve ko yabaho kubera undi, twabasabye ko badukorera urutonde rw’abantu bateye batyo, bangiza banakanga abandi kugira ngo bizadufashe kubakurikirana tumenye neza ababikora aho baherereye dufatanyije n’inzego z’umutekano, polisi irabigiremo uruhare, abagaragara bashyikirizwe RIB[Urwego rw’Ubugenzacyaha] habeho gukurikirana neza niba koko ibyo bakora bibangamiye umutekano.”
Si ubwa mbere muri uyu murenge wa Gacaca havuzwe ubugizi bwa nabi bukorwa n’insoresore kuko no mu mpera z’umwaka ushize inzego zishinzwe umutekano zataye muri yombi uwiyitaga ‘Umwami w’Ishyamba’ n’undi witwaga ‘Osama’, bombi bakaba baramburaga abaturage utwabo abandi bakabateragura ibyuma.
Honore Umuhoza